open-index/open-wikipedia-markdown huggingface dataset:
സത്‌നാംസിങ്ങിന്റെ കൊലപാതകം

അമൃതാനന്ദമയി മഠത്തിൽ എത്തിയ ബീഹാർ സ്വദേശിയായ സത്‌നാംസിങ് 2012 ഓഗസ്റ്റിൽ പേരൂർക്കട മാനസികരോഗ ചികിത്സാകേന്ദ്രത്തിൽ വച്ച് കൊല്ലപ്പെട്ടു. 23 വയസായിരുന്നു സത്‌നാമിന്. ദുരൂഹ സാഹചര്യത്തിലാണ് മരണം സംഭവിച്ചത്. ഈ സംഭവത്തിൽ അന്വേക്ഷണം ശരിയായ ദിശയിലല്ല നടന്നത് എന്ന കാരണത്താൽ സംഭവത്തിൽ നിഷ്പക്ഷവും സ്വതന്ത്രവുമായ അന്വേഷണം വേണമെന്ന് കേരള ഹൈക്കോടതി ആവശ്യപ്പെട്ടു. കേസന്വേഷണത്തിൽ വീഴ്ച പറ്റിയെന്ന് ഉമ്മൻചാണ്ടി സർക്കാർ കോടതിയെ അറിയിച്ചു. സത്‌നാംസിങ്ങിൻറെ പിതാവ് ഹൈക്കോടതിയിൽ സമർപ്പിച്ച ഹർജിയിലാണ് കോടതി ഈ ആവശ്യം ഉന്നയിച്ചത്.

## സംഭവം
ആത്മീയാന്വേഷകനായാണ് സ‌ത്‌നാം കേരളത്തിലെത്തിയത്. അങ്ങനെ 2012 ജൂലൈ 31ന് അമൃതാനന്ദമയി ആശ്രമത്തിൽ നിന്ന് അദ്ദേഹത്തെ പിടികൂടി. ആശ്രമത്തിലെത്തിയ സത്‌നാംസിങ്ങിനെ അവിടെ പ്രശ്നങ്ങൾ ഉണ്ടാക്കി എന്ന കാരണത്താൽ പോലീസ് അറസ്റ്റ് ചെയ്തു. അമൃതാനന്ദമയിയെ ആക്രമിക്കാൻ ശ്രമിച്ചു എന്നതായിരുന്നു ഇതിൽ പ്രധാനം. പിന്നീട് മാനസികരോഗിയാണ് എന്ന സംശയത്താൽ പേരൂർക്കട മാനസികാരോഗ്യകേന്ദ്രത്തിൽ പ്രവേശിപ്പിച്ചു. അവിടെ വച്ച് മർദ്ദനത്തിനിരയായാണ് അദ്ദേഹം കൊല്ലപ്പെട്ടതെന്ന് സർക്കാർ കോടതിയെ അറിയിച്ചു. ഓഗസ്റ്റ് 4നാണ് സത്നാം മരണപ്പെട്ടത്. അന്വേഷണരീതിയും ശരിയായില്ല എന്ന് കോടതിയിൽ സർക്കാർ ബോധിപ്പിച്ചു. സത്‌നാംസിങ്ങിന്റെ ശരീരത്തിൽ 77 മുറിവുകൾ ഉണ്ടായിരുന്നു. ഈ മുറിവിൽ പലതും കേബിൾ, വടി എന്നിവ കൊണ്ടാണെന്ന് പോലീസ് റിപ്പോർട്ടിൽ പറയുന്നു. ശിരസ്സിന് പിന്നിൽ മെഡുല്ലയിലും കഴുത്തിലുമുണ്ടായ മാരകമുറിവുകളാണ് മരണകാരണത്തിന് കാരണമായതെന്ന് പോസ്റ്റ്മോർട്ടം റിപ്പോർട്ടിൽ പറയുന്നു. കൂടാതെ മുറിവുകൾ മരണത്തിന് 24 മണിക്കൂർ മുമ്പ് സംഭവിച്ചതാണെന്നും റിപ്പോർട്ടിൽ പറയുന്നു.

കൊലപാതകം സി.ബി.ഐ. അന്വേഷിക്കണമെന്നാവശ്യപ്പെട്ട് ഇദ്ദേഹത്തിന്റെ സഹോദരൻ സെക്രട്ടേറിയറ്റിനുമുന്നിൽ ഏകദിന ഉപവാസം നടത്തിയിരുന്നു.

## അന്വേഷണം
വിവിധ കേസുകളിൽ പ്രതികളായ മാനസികരോഗികൾ എന്നു പേരിൽ കഴിയുന്ന നാലു പേരെ പ്രതികളാക്കി സംഭവത്തിൽ ക്രൈംബ്രാഞ്ച് ക്രൈംബ്രാഞ്ച് റിപ്പോർട്ട് സമർപ്പിച്ചു. ഐ.ജി ബി. സന്ധ്യയാണ് ആദ്യം റിപ്പോർട്ട് സമർപ്പിച്ചത്. കൊല്ലം സ്വദേശി മഞ്ചീഷ്, തിരുവനന്തപുരം സ്വദേശികളായ ബിജു, ദിലീപ്, ആലപ്പുഴ സ്വദേശി ശരത് ചന്ദ്രൻ എന്നിവരായിരുന്നു സംഭവത്തിലെ പ്രതികൾ. സഹതടവുകാരുമായി സത്‌നാംസിങ് ബലപ്രയോഗം നടത്തുന്നതുകണ്ട വാർഡൻ വിവേകാനന്ദനും അറ്റൻഡർ അനിൽകുമാറും സത്‌നാമിനെ കൈയേറ്റം ചെയ്തുവെന്ന് ക്രൈംബ്രാഞ്ച് കോടതിയിൽ നൽകിയ റിപ്പോർട്ടിൽ വ്യക്തമാക്കി. റിപ്പോർട്ട് പ്രകാരം കേബിൾ വയർ കൊണ്ട് ശരീരത്തിൽ അടിക്കുകയും തല പിടിച്ച് ചുവരിൽ ഇടിക്കുകയും ചെയ്തു.

## പ്രശസ്തരുടെ അഭിപ്രായങ്ങൾ
*സത്‌നാംസിങ്ങിന്റെ മരണത്തിൽ ദുരൂഹതയുണ്ടെന്ന് ദേശീയ മനുഷ്യാവകാശ കമ്മീഷൻ ചെയർമാൻ ജസ്റ്റിസ് കെ.ജി. ബാലകൃഷ്ണൻ അഭിപ്രായപ്പെട്ടു.
*ബിഹാറിൽ ആദിവാസി സമരങ്ങൾക്ക് നേതൃത്വം നൽകുന്ന ദയാബായി സിങ്ങിന്റെ യഥാർഥ കൊലയാളികളെ പുറത്ത്‌കൊണ്ടുവരണമെന്ന് ആവശ്യമുന്നയിച്ചു.
*യുക്തിവാദിസംഘം സംസ്ഥാന വൈസ് പ്രസിഡന്റ് വി.വി.പ്രഭാകരൻ സിങ്ങിന്റെ മരണത്തെക്കുറിച്ചുള്ള പോലീസ് അന്വേഷണം ശരിയായ ദിശയിലല്ല നീങ്ങുന്നതെന്ന് അഭിപ്രായപ്പെട്ടു.
*സിങ്ങിന്റെ മരണം സി.ബി.ഐ. അന്വേഷിക്കില്ലെന്ന കേന്ദ്രസർക്കാർ തീരുമാനം അംഗീകരിക്കാനാവില്ലെന്ന് വി.എസ്. അച്യുതാനന്ദൻ പറഞ്ഞു.
*സിങ്ങിന്റെ അന്വേഷണം സി.ബി.ഐ.യെ ഏല്പിക്കണമെന്ന് കേരള ഗവ. നഴ്‌സസ് അസോസിയേഷൻ ആവശ്യപ്പെട്ടു.

## അവലംബം


വർഗ്ഗം:കേരളത്തിലെ കൊലക്കേസുകൾ
എവുപ്രാസ്യാമ്മ

ചാവറയച്ചൻ സ്ഥാപിച്ച കേരളത്തിലെ ആദ്യത്തെ ഏകദേശിയ സന്യാസസഭയായ സി.എം.സി. സന്യാസസഭയിലെ അംഗമായിരുന്നു **സിസ്റ്റർ എവുപ്രാസ്യമ്മ** (17 ഒക്ടോബർ 1877 - 29 ഓഗസ്റ്റ് 1952). 2014 നവംബർ 23-ന് ഫ്രാൻസിസ് മാർപ്പാപ്പ ഇവരെ വിശുദ്ധ എന്ന് നാമകരണം ചെയ്തു.

## Life story
തൃശ്ശൂർ ജില്ലയിലെ കാട്ടൂർ ഗ്രാമത്തിൽ എലുവത്തിങ്കൽ ചേർപ്പുക്കാരൻ തറവാട്ടിൽ അന്തോണിയുടെയും കുഞ്ഞേത്തിയുടെയും മകളായാണ് റോസ എന്ന എവുപ്രാസ്യമ്മ ജനിച്ചത്. ഒമ്പതാം വയസിൽതന്നെ കർമലീത്താ സഭയിൽ അംഗമായി. പിന്നീട് സഭാവസ്ത്രം സ്വീകരിച്ച് എവുപ്രാസ്യമ്മ എന്ന പേരു സ്വീകരിച്ചു.
ഒല്ലൂർ സെന്റ് മേരീസ് മഠത്തിൽ 45 വർഷത്തോളം പ്രവർത്തിച്ചു.  1987-ൽ സഭ ദൈവദാസിയായി പ്രഖ്യാപിച്ചു.  'പ്രാർത്ഥിക്കുന്ന അമ്മ' എന്ന് ഇവരെ വിളിച്ചിരുന്നു. 

2006 ഡിസംബർ മൂന്നിന് കത്തോലിക്കാ സഭ എവുപ്രാസ്യമ്മയെ വാഴ്ത്തപ്പെട്ടവളായി പ്രഖ്യാപിച്ചു. 2014 നവംബർ 23-ന് ഫ്രാൻസിസ് മാർപ്പാപ്പ ഇവരെ വിശുദ്ധ എന്ന് നാമകരണം ചെയ്തു.

## '''പ്രധാന പോയിന്റ്'''

വർഗ്ഗം:1877-ൽ ജനിച്ചവർ
വർഗ്ഗം:ഒക്ടോബർ 17-ന് ജനിച്ചവർ
വർഗ്ഗം:1952-ൽ മരിച്ചവർ
വർഗ്ഗം:ഓഗസ്റ്റ് 29-ന് മരിച്ചവർ
വർഗ്ഗം:സിറോ മലബാർ സഭയിലെ വിശുദ്ധർ
ശിവസേന

മറാത്തികളുടെ ഉന്നമനത്തിനായി  മഹാരാഷ്ട്ര സംസ്ഥാനത്ത് രൂപംകൊണ്ട് പിൽക്കാലത്ത് മറ്റ് സംസ്ഥാനങ്ങളിലടക്കം സ്വാധീനമുള്ള രാഷ്ട്രീയ പാർട്ടിയായി മാറുകയും ചെയ്ത സംഘടനയാണ് **ശിവസേന**. ബാൽ താക്കറെ രൂപീകരിച്ച ഈ സംഘടന കടുത്ത ഹൈന്ദവ - മറാഠി നിലപാടുകളുമായി സംഘപരിവാർ സംഘടനകളുടെ സഖ്യ കക്ഷിയായാണ് പ്രവർത്തിക്കുന്നത്.

## ചരിത്രം
1960ൽ ബാൽ താക്കറെയും സഹോദരനും കൂടി മാർമിക് എന്ന കാർട്ടൂൺ വാരിക തുടങ്ങി ഇതിൽ നിന്നാണ് ശിവസേന എന്ന ആശയത്തിന്റെ രൂപീകരണം. താക്കറെ മറാഠികൾക്ക് ജോലി നൽകൂ എന്ന ആവശ്യവുമായി സമരം ആരംഭിച്ചു. താക്കറെയുെട പിതാവ് കേശവ്റാം താക്കറെ പുതിയൊരു കുട്ടായ്മ രൂപികരിച്ചുകൂടെ എന്ന് അഭിപ്രായം പറഞ്ഞു. 19 ജൂൺ 1966- ൽ ആരംഭിച്ച ഈ സംഘടനയ്ക്ക് ഛത്രപതി ശിവാജിയുടെ സേന എന്ന അർഥത്തിൽ ശിവസേന എന്ന പേരിട്ടതും കേശവ്റാമാണ്. മഹാരാഷ്ട്ര മറാഠികളുടെതാണ് മുംബൈ കുടിയേറ്റക്കാരുടെതല്ല എന്ന വാദമായാണ് ഈ പ്രസ്ഥാനം വളർന്നു വന്നത്. ഈ സംഭവത്തെ തുടർന്ന് മഹാരാഷ്ടയിൽ ശിവസേന ശക്തമായി.

## തിരഞ്ഞടുപ്പ്
1980കളിൽ ശിവസേന മുംബൈ കോർപ്പറേഷൻ തെരഞ്ഞടുപ്പിൽ മുസ്ലീം ലീഗുമായി സഖ്യം നിലന്നിരുന്നു. പിന്നീട് 1989ൽ ബി.ജെ.പി യുമായി സഖ്യത്തിലായി.1995ൽ നടന്ന മഹാരാഷ്ട്ര തെരഞ്ഞടുപ്പിൽ ശിവസേന-ബിജെപി സഖ്യം 138 സീറ്റ് നേടി അധികാരത്തിൽ വന്നു. എന്നാൽ 1999 തെരഞ്ഞടുപ്പിലും തുടർന്ന് നടന്ന തെരഞ്ഞടുപ്പിലും ശിവസേന-ബിജെപി സഖ്യത്തിനും മഹാരാഷ്ട്രയിൽ അധികാരത്തിൽ വരാൻ കഴിഞ്ഞില്ല. എൻ.ഡി.എ യുടെ ഭാഗമായിരിക്കെ രാഷ്ട്രപതി തെരഞ്ഞടുപ്പിൽ കോൺഗ്രസ്സ് സ്ഥാനാർത്ഥിയായ പ്രതിഭാ പാട്ടീലിനെയും പ്രണബ് മുഖർജിയെയും പിന്തുണച്ചു. 2009ൽ മഹാരാഷ്ട്രയിൽ നടന്ന തെരഞ്ഞടുപ്പിൽ സഖ്യ കക്ഷിയായ ബി.ജെ.പി.യെക്കാൾ കുറവ് സീറ്റാണ് നേടിയത്.

## അവലംബം

വർഗ്ഗം:ഹിന്ദുത്വ
വർഗ്ഗം:ശിവസേന
വർഗ്ഗം:ഇന്ത്യയിലെ യാഥാസ്ഥിതിക പാർട്ടികൾ
വർഗ്ഗം:ഇന്ത്യയിലെ തീവ്ര വലത് രാഷ്ട്രീയപാർട്ടികൾ
വർഗ്ഗം:ഇന്ത്യൻദേശീയതാ പാർട്ടികൾ
കൺട്രോൾ കീ

**കൺട്രോൾ കീ**യെ കമ്പ്യൂട്ടറിലെ ഒരു തിരുത്തൽ കീയെന്നോ മാറ്റം വരുത്തുന്ന കീയെന്നോ പറയാം.ഇത്തരം കീകൾ മറ്റു കീയുമായിച്ചേർന്ന് ഞെക്കിയാൽ ഒരു പുതിയ പ്രവർത്തനം നടക്കും. (ഉദാഹരണത്തിനു,  ^ Ctrl+C);  കൺട്രോൾ കീ ഷിഫ്റ്റ് കീ പോലെ വളരെ അപൂർവമായി മാത്രമേ അതു മാത്രമായി ഞെക്കുമ്പോൾ ഒരു പ്രവർത്തനം നടക്കൂ. മിക്ക കീconceptബോഡുകളുടെയും അടിയിൽ ഇടത്ത് ഭാഗത്ത് ആണു കൺട്രോൾ കീ കാണപ്പെടുന്നത്. എന്നാൽ വൽതുവശത്ത് അടിയിലുമായും ഈ കീ പല കീബോഡിലും കാണാൻ കഴിയും.
## ചരിത്രം
ടെലിടൈപ്പ് റൈറ്ററുകളിലും മുമ്പത്തെ കീബോർഡുകളിലും മറ്റൊരു കീയുടെ കൂടെ കൺട്രോൾ കീ അമർത്തിപ്പിടിച്ചാൽ ഉണ്ടായ അസ്കി കരൿറ്റാരിലെ ഏഴു ബിറ്റുകളിലെ ഇടതുഭാഗത്തെ 2 ബിറ്റുകൾ പൂജ്യം ആയി മാറും.

## കീയുടെ സ്ഥാനം
## സൂചനകൾ
## ഉദാഹരണങ്ങൾ
വ്യത്യസ്ത ആപ്പ്ലിക്കേഷനുകളും, യൂസർ ഇന്റെർഫാസുകളും, ഓപ്പറേറ്റിംഗ് സിസ്റ്റങ്ങളും വിവ്ധ ആവശ്യങ്ങൾക്ക് വിവിധയിനം കൺ ട്രോൾ കീ  സംയോഗങ്ങൾ ആണുപയോഗിക്കുന്നത്.

## സമാനമായ ആശയങ്ങൾ
## സൂചന
## ഇതും കാണൂ

വർഗ്ഗം:കമ്പ്യൂട്ടർ കീകൾ
ആറ്റിൽ പുഴക്കാവ്

കേരളത്തിലെ എറണാകുളം ജില്ലയിലെ ആലുവായിൽ നിന്നും ഏകദേശം 7 കി.മി.അകലെ പെരിയാറിന്റെ തീരത്തു സ്തിഥി ചെയ്യുന്ന ഒരു ദേവീ ക്ഷേത്രമാണ് **ആറ്റിൽ പുഴക്കാവ്**.ചരിത്രപുരാതനമായ ഈ ക്ഷേത്രതിൽ നിരവധി ഭക്തജനങ്ങൾ അഭീഷ്ട സിദ്ധിക്കായി ദർശനം നടത്തി വരുന്നു. കേരളത്തിൽ ആൾതൂക്കം നിലവിലുള്ള ചുരുക്കം ചില ക്ഷേത്രങ്ങളിൽ ഒന്നാണിത്. മീനമാസത്തിലെ ഭരണിനാളിലാണു തൂക്കം വഴിപാട് നടത്താറുള്ളത്.

## അവലംബം

വർഗ്ഗം:കേരളത്തിലെ ദേവീക്ഷേത്രങ്ങൾ
വർഗ്ഗം:എറണാകുളം ജില്ലയിലെ ക്ഷേത്രങ്ങൾ
കേരളത്തിലെ ജൈവവൈവിധ്യം

പ്രധാനമായും ഉഷ്ണമേഖലാ കാലാവസ്ഥ അനുഭവപ്പെടുന്ന **കേരളത്തിലെ ജൈവവൈവിധ്യം** ലോകശ്രദ്ധേയമാണ്.

## വന്യമൃഗസങ്കേതങ്ങൾ
കേരളത്തിലെ വന്യമൃഗസങ്കേതങ്ങൾ ഇവയാണ്. 

## അവലംബങ്ങൾ

വർഗ്ഗം:കേരളത്തിലെ ജൈവവൈവിധ്യം
വർഗ്ഗം:ജൈവവൈവിധ്യം
ദി ഗാർഡിയൻ

ബ്രിട്ടനിലെ ഒരു ദേശീയ ദിനപത്രമാണ് **ദി ഗാർഡിയൻ**. 1821ൽ സ്ഥാപിച്ച ഈ പത്രം 1959 വരെ **ദി മാഞ്ചെസ്റ്റർ ഗാർഡിയൻ** എന്നാണറിയപ്പെട്ടത്. തുടക്കത്തിൽ പ്രാദേശികപത്രമായിരുന്ന ദി ഗാർഡിയൻ വളർന്നു വളരെ സങ്കീർണ്ണ ഘടനയോടുകൂടിയതും സംഘടനാ രൂപത്തിലുള്ളതും ആയ ഒരു അന്താരാഷ്ട്രീയ ബഹുമാധ്യമവും ഇന്റെർനെറ്റ് സാന്നിധ്യവുമാണ്. ദി ഗാർഡിയന്റെ പത്രാധിപർ ഇപ്പോൾ അലൻ റസ് ബ്രിഡ്ഗർ ആണ്. ദി ഒബ്സെർവർ, ദി ഗാർഡിയൻ വീക്കിലി ഇവ സഹോദര പ്രസിദ്ധീകരണങ്ങൾ ആകുന്നു. ഇംഗ്ലണ്ടിനെക്കൂടാതെ ഇതിനു രണ്ടു ഓൺ ലൈൻ ശാഖകൾ കൂടിയുണ്ട്. ഗാർഡിയൻ ആസ്ട്രേലിയ ഗാർഡിയൻ യു. എസ്. എന്നിവയാണവ. 2013 ആഗസ്റ്റിൽ ദി ഗാർഡിയൻ ന്യൂസ്പേപ്പർ രൂപത്തിലുള്ളതിനു 189,000 കോപ്പികളാണു പ്രചാരം. ഇതിന്റെ ഓൺലൈൻ രൂപത്തിനു ലോകത്തിൽ തന്നെ വായിക്കപ്പെടുന്നതിൽ മൂന്നാം സ്ഥാനമുണ്ട്. 2012ലെ കണക്കു പ്രകാരം ഇതിന്റെ അച്ചടിച്ചതും ഇന്റെർനെറ്റുവഴിയുള്ളതുമായ പ്രചാരം 90 ലക്ഷം വരും.
1821-ൽ ആണ് ദി ഗാർഡിയൻ മഞ്ചെസ്റ്റെരിലെ ജോൺ എഡ്വാർഡ് ടെയ് ലർ തുടങ്ങിയത്. പുരോഗമനവാദമായിരുന്നു തുടക്കത്തിലേ ഈ പത്രത്തിനെ നയിച്ചത്. സമത്വാധിഷ്ടിത പുരോഗമന വീക്ഷണമാണിന്നും അതിനെ നയിക്കുന്നത്.
## അവലംബം
 

വർഗ്ഗം:ബ്രിട്ടനിലെ പത്രങ്ങൾ
കാനാച്ചിലപ്പൻ

**കാനാച്ചിലപ്പൻ**.  ഇംഗ്ലീഷിൽ **Brown-cheeked Fulvetta**, **Brown-cheeked Alcippe** എന്നും മുമ്പ് **Quaker Babbler** എന്നും പേരുണ്ട്. ശാസ്ത്രീയ നാമം *Alcippe poioicephala*. ഇവ ഇന്ത്യയിലേയും തെക്കു കിഴക്കൻ ഏഷ്യയിലേയും തദ്ദേശ ഇനമാണ്. ഇവയ്ക്ക് ദേശാശടന സ്വഭാവം ഇല്ല. ഇലകൾക്കിടയിൽ മറഞ്ഞിരിക്കുന്ന ഇക്കൂട്ടരെ കണ്ടെത്തുവാൻ എളുപ്പമല്ല. എന്നഌ ഇവ്യുടെ കൂജനം കേട്ടാൽ എളുപ്പം തിരിച്ചറിയാം.

## വിവരണം
ചെറിയ വട്ടത്തിലുള്ള ചിറകാണ് ഉള്ളത്. അധികം പറക്കാറില്ല. നീളമുള്ള വാലടക്കം 15 സെ.മീ നീളമുണ്ട്. മുകൾഭാഗം തവിട്ടുനിറമാണ്. ശരീരവും ചിറകും അടയാളങ്ങളില്ലാത്ത മങ്ങിയ നിറമാണ്. കൊക്ക് ഇരുണ്ടതാണ്.

## പ്രജനനം
മരങ്ങളിലാണ് കൂടുണ്ടാക്കുന്നത്. ഇലകൾക്കിടായിൽ ഒളിപ്പിച്ച കൂടാണ് ഉണ്ടാക്കുക. ഇവ കൂട് കെട്ടുന്നത് ജനുവരി മുതൽ ജൂൺ വരെയാണ്. പുല്ലും ഇലകളും മോസും നേരീയ വേരുകളും കൊണ്ടാണ് കൂടുണ്ടാക്കുന്നത്. മരത്തിന്റെ കവരങ്ങളിലോ തൂങ്ങിക്കിടക്കുന്ന വിധത്തിലൊ ആണ് കൂട് വെയ്ക്കുന്നത്. ശരാശരി 91.8 മി.മീ വീതിയും 68.21 മിമീ താഴ്ചയും ഉള്ള കൂടാണ് ഉണ്ടാക്കുന്നത്. 

2-3 മുട്ടകൾ ഇടുന്നു. 8-12 ദിവസത്തിനകം മുട്ടകൾ വിരിയും. 

## ഭക്ഷണം
തേനും പ്രാണികളുമാണ് ഭക്ഷണം.

## അവലംബം

* Anoop Das K.S. & **Vijayan**, L. (2004): *The nest site and breeding biology of an under storey bird, Brown-cheeked Fulvetta in Silent Valley National park, Southern India.* Presented at: International conference on bird and Environment, Haridwar, India.

*Collar, N. J. & Robson C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

*Grimmett, Richard; Inskipp, Carol, Inskipp, Tim & Byers, Clive (1999): *Birds of India, Pakistan, Nepal, Bangladesh, Bhutan, Sri Lanka, and the Maldives*. Princeton University Press, Princeton, N.J.. ISBN 0-691-04910-6

*Kazmierczak, Krys & van Perlo, Ber (2000): *A Field Guide to the Birds of the Indian Subcontinent*. Pica Press, Sussex. ISBN 978-1-873403-79-2

*Pasquet, Eric; Bourdon, Estelle; Kalyakin, Mikhail V. & Cibois, Alice (2006). The fulvettas (*Alcippe*), Timaliidae, Aves): a polyphyletic group. *[[Zoologica Scripta]]* **35**, 559–566.  (HTML abstract)

വർഗ്ഗം:കേരളത്തിലെ പക്ഷികൾ
പൊടിച്ചിലപ്പൻ

**പൊടിച്ചിലപ്പന്റെ**  ആംഗലത്തിലെ പേര് **Dark-fronted Babbler** എന്നാണ് ശാസ്ത്രീയ നാമം *Rhopocichla atriceps*  എന്നാണ്. 
ഇവ പശ്ചിമഘട്ടത്തിലും ശ്രീലങ്കയിലും കാണുന്നു.

തവിട്ടുനിറമുള്ള ഈ പക്ഷിയുടെ തൊപ്പി കറുത്തതാണ്. വെളുത്ത അടിവശവും മഞ്ഞകണ്ണുകളും ഉണ്ട്. അടിക്കാടുകളിൽ കൂട്ടമായാണ് ഇരതേടുന്നത്. തുടർച്ചയായി ശബ്ദം ഉണ്ടാക്കികൊണ്ടിരിക്കും. 

## വിവരണം

ഇവയ്ക്ക് 13 സെ.മീ നീളമുണ്ട്. വാലിന്റെ അറ്റം ചതുരാകൃതിയാണ്. ഇളം മഞ്ഞ കണ്ണുകളാണ്. പശ്ചിമഘട്ടത്തിൽ രണ്ട് ഉപവിഭാഗങ്ങളുണ്ട്. 

തിങ്ങി നിറഞ്ഞ ചെടികൾക്കിടയിൽ ഇവയെ കണ്ടുപിടിക്കുക എളുപ്പമല്ല. എപ്പോഴും ചിലച്ചുകൊണ്ടിരിക്കുന്ന ഇവയെ ശബ്ദംകൊണ്ട് തിരിച്ചറിയാം. 
 മറ്റു പക്ഷികളുമായി കൂട്ടംചേർന്ന് ഇരതേടാറുണ്ട്.
## പ്രജനനം
പ്രജനന കാലം മെയ് മുതൽ ജൂലൈ വരെയാണ്. കുറ്റിച്ചെടികളിൽ താഴെഭാഗത്ത് ഇലകൾക്കൊണ്ട് പന്തുപോലെയുള്ള കൂട് ഉണ്ടാക്കുന്നു.ഇതു കണ്ടാൽ കുറ്റിച്ചെടിയിൽ ഇല തങ്ങിയിരിക്കുകയാണേന്നെ തോന്നൂ. രണ്ടു മുട്ടകളാണ് ഇടുന്നത്.

## അവലംബം

## പുറത്തേക്കുള്ള കണ്ണികൾ
* Photos and videos
വെൺതാലിക്കുരുവി

വെൺതാലിക്കുരുവിയുടെ ഇംഗ്ലീഷിലെ പേര് **Lesser Whitethroat**  എന്നും ശാസ്ത്രീയ നാമം *Sylvia althaea* എന്നുമാണ്.   ഇതൊരു ദേശാടനപക്ഷിയാണ്. 

തെക്കുപടിഞ്ഞാറൊഴിച്ചുള്ള യൂറോപ്പിലും മദ്ധ്യ, പടിഞ്ഞാറ് ഏഷ്യയിലും കാണുന്നു. തണുപ്പുകാലത്ത് സഹാറയ്ക്ക് തെക്കു ഭാഗത്തും അറേബ്യൻ ഉപഭൂഖണ്ഡത്തിലും ഇന്ത്യയിലും കാണുന്നു. പൂവനും പിടയും കാഴ്ചക്ക് ഒന്നുപോലെയാണ്. ചാരനിറമുള്ള പുറകുവശം വെള്ള അടിവശം, ചാരനിറത്തിലുള്ള അടിവശം, കണ്ണിലൂടെ ഇരുണ്ട വര, വെളുത്ത കഴുത്ത്. 

## ഭക്ഷണം
പ്രാണികളാണ് പ്രധാന ഭക്ഷണം. ചെറിയ പഴങ്ങളും മറ്റും ഭക്ഷിക്കും. 

## പ്രജനനം
കൃഷിയിടങ്ങളിലും തുറന്ന സ്ഥലങ്ങളിലും കാണുന്നു.  വലിയ കുറ്റിച്ചെടികൾക്കിടയിലും ചിലപ്പോൾ മരങ്ങളിലും കൂട് ഉണ്ടാക്കുന്നു. 3-7 മുട്ടകളിടും.  
## അവലംബം

## പുറത്തേക്കുള്ള കണ്ണികൾ

*Avibase

വർഗ്ഗം:യൂറോപ്പിലെ പക്ഷികൾ
കരിന്തലയൻ കുരുവി

കരിന്തലയൻ കുരുവിയ്ക്ക് ഇംഗ്ലീഷിൽ  **Eastern Orphean Warbler** എന്നാണ് പേര്. ശാസ്ത്രീയ നാമം *Sylvia crassirostris* എന്നാണ്.  
## വിതരണം
വേനലിൽ മെഡിറ്ററേനിയൻ മുതൽ പടിഞ്ഞാറൻ യൂറോപ്പ്കൂടി വടക്കു പടിഞ്ഞാറൻ ആഫ്രിക്ക വരെ കാണുന്നു.

## ദേശാടനം
ദേശാടാന സ്വഭാവം ഉള്ളവയാണ്.
## വിവരണം

15-16 സെ.മീ നീളം. മുതിർന്ന പൂവന് അടയാളങ്ങളില്ലാത്ത ചാരനിറം പുറകിൽ. നീണ്ടു കൂർത്ത കൊക്കാണ് ഉള്ളത്. കറുത്ത കാലുകൾ. തല കടുത്ത ചാരനിറം. കണ്ണിനു ചുറ്റും കറുപ്പ്. വെള്ള കഴുത്ത്. വെള്ള കണ്ണുകൾ. പിടയ്ക്കും കുഞ്ഞുങ്ങൾക്കും തലയ്ക്ക് മങ്ങിയ നിറം, മങ്ങിയ നിറം അടിവശത്ത്. പുറകുവശം തവിട്ടുനിറം കലർന്ന ചാരനിറം.
## പ്രജനനം
കുറ്റിച്ചെടിയിലോ മരത്തിലൊ ആണ് കൂടുണ്ടാക്കുന്നത്. 4-6 മുട്ടകൾ ഇടും. 
## അവലംബം

* Helbig, A. J. (2001): Phylogeny and biogeography of the genus *Sylvia*, in: Shirihai, Hadoram: *Sylvia warblers*: 24-29. Princeton University Press, Princeton, N.J. ISBN 0-691-08833-0
* Jønsson, Knud A. & Fjeldså, Jon (2006): A phylogenetic supertree of oscine passerine birds (Aves: Passeri). *[[Zoologica Scripta|Zool. Scripta]]* 35(2): 149–186.  (HTML abstract)
* Snow, David W.; Perrins, Christopher M.; Doherty, Paul & Cramp, Stanley (1998): *The complete birds of the western Palaearctic on CD-ROM*. Oxford University Press. ISBN 0-19-268579-1

## പുറത്തേക്കുള്ള കണ്ണികൾ

*Ageing and sexing (PDF; 2.4 MB) by Javier Blasco-Zumeta & Gerd-Michael Heinze 
*

വർഗ്ഗം:ദേശാടനപ്പക്ഷികൾ
തവിടൻ ഇലക്കുരുവി

**തവിടൻ ഇലക്കുരുവിയെ** ആംഗലത്തിൽ **Dusky  Warbler**  എന്നു പറയുന്നു. ശാസ്ത്രീയ നാമം *Phylloscopus fuscatus* എന്നാണ്. 

## വിതരണം
ഇവ കിഴക്കൻ ഏഷ്യയിൽ പ്രജനനം നടത്തുന്നവയാണ്. ദേശാടനം നടത്തുന്നവയാണ്. അപൂർവമായി വടക്കെ അമേരിക്കയിലെ അലാസ്കയിലും പിന്നെ കാലിഫോർണിയയിലും കാണാറുണ്ട്.

## ഭക്ഷണം
ഇവയുടെ ഭക്ഷണം പ്രാണികളാണ്. എന്നാൽ ചെറിയ പഴങ്ങളും കഴിക്കും.

## പ്രജനനം
അധികം ഉയരമില്ലാത്ത കുറ്റിച്ചെടികളിലാണ് കൂടുകെട്ടുന്നത്. 5-6 മുട്ടകളിടും. 


File:Dusky Warbler - Bhutan S4E8995 (19241404406).jpg
File:Phylloscopus fuscatus.jpg
File:Phylloscopus fuscatus distribution map.png|*Phylloscopus fuscatus* distribution map


## രൂപവിവരണം
ചിഫ്ചാഫിന്റെ വലിപ്പവും രൂപവും ആണുള്ളത്. അടയാളങ്ങളില്ലാത്ത തവിട്ടു നിറത്തിലുള്ള മുകൾഭാഗം മങ്ങിയ അടിവശം. തിരിച്ചറിയാവുന്ന വെള്ള പുരികം. കൊക്ക് കനം കുറഞ്ഞ് കൂർത്തതാണ്. പൂവനും പിടയും ഒരേ പോലെയാണ്. 

## അവലംബം
മഞ്ഞ ഇലക്കുരുവി

**മഞ്ഞ ഇലക്കുരുവിയ്ക്ക്**  ആംഗലനാമം **Tickell's Leaf Warbler** എന്നും ശാസ്ത്രീയ നാമം *Phylloscopus affinis* എന്നുമാണ്. ഇവയെ ഏഷ്യയിൽ കാണുന്നു.

ശാസ്ത്രീയ നാമം ഈ പക്ഷിയെ ഇന്ത്യയിലും ബർമ്മയിലും കണ്ടെത്തിയ പേരുകേട്ട പക്ഷിശസ്ത്രജ്ഞനായ സാമുവൽ ടിക്കലിന്റെ പേരുമായി ചേർന്നതാണ്. അടിവശവും പുരികത്തിനു മുകൾവശവും മഞ്ഞ നിറമാണ്.

## അവലംബം

## പുറത്തേക്കുള്ള കണ്ണികൾ
*Images at ADW

വർഗ്ഗം:പാകിസ്താനിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:നേപ്പാളിലെ പക്ഷികൾ
വർഗ്ഗം:ആഫ്രിക്കയിലെ പക്ഷികൾ
മഞ്ഞപ്പുരികൻ ഇലക്കുരുവി

മഞ്ഞപ്പുരികൻ ഇലക്കുരുവിയ്ക്ക് ഇംഗ്ലീഷിൽ  **Yellow-browed Warbler**  എന്നു പേരുണ്ട്. ശാസ്ത്രീയ നാമം *Phylloscopus inornatus* എന്നാണ്. 
## ദേശാടാനം
ഇതൊരു ദേശാടാന പക്ഷിയാണ്.

## വിവരണം
9.5 -11 സെ.മീ നീളം. 4-9 ഗ്രം തൂക്കം. പച്ച നിറമുള്ള മേൽഭാഗം, വെള്ള അടിവശം. പുരികത്തിനു മുകൾ വശം മഞ്ഞ നിറം. ചിറകിൽ മഞ്ഞ കലർന്ന വെള്ള നിറമുള്ള രണ്ടു വരകൾ. 
ഇവ നാണംകുണുങ്ങികൾ അല്ലെങ്കിലും മരത്തിൽ ജ്ജിവിക്കുന്നവ ആയതുകൊണ്ട് കാണാൻ എളുപ്പമല്ല. ഇവ എപ്പോഴും ചലിച്ചുകൊണ്ടിരിക്കുന്നവയാണ്.

## പ്രജനനം
തിങ്ങിനിറഞ്ഞ പച്ചപ്പുള്ളിടത്ത് മരത്തിന്റെ അടിയിലൊ മരക്കുറ്റിയിലോ കൂടുവെയ്ക്കുന്നു. 2-4 മുട്ടകൾ ഇടും. 11-14 ദിവസത്തിനകം മുട്ട വിരിയും. 12-13 ദിവസം കൊണ്ട് കുഞ്ഞുങ്ങൾ പറക്കും.

## അവലംബം

* Alström, Per & Olsson, U. (1988): Taxonomy of Yellow-browed Warblers. *[[British Birds (magazine)|Brit. Birds]]* **81**: 656–657.
* Ernst, S. (1996): Zweiter Beitrag zur Vogelwelt des Östlichen Altai ["Second contribution regarding the avifauna of the Sayan Mountains"]. *Mitteilungen aus dem Zoologischen Museum Berlin* 72, *Suppl. Ann. Ornithol*. **20**: 123–180 [In German].
* Inskipp, Carol; Inskipp, Tim & Sherub (2000): The ornithological importance of Thrumshingla National Park, Bhutan. *[[Forktail (journal)|Forktail]]* **14**: 147-162.
* Irwin, D.E.; Alström, Per; Olsson, U. & Benowitz-Fredericks, Z.M. (2001): Cryptic species in the genus ''Phylloscopus'' (Old World leaf warblers). *[[Ibis (journal)|Ibis]]* 143 (2): 233–247. 
* Sangster, George; Knox, Alan G.; Helbig, Andreas J. & Parkin, David T. (2002): Taxonomic recommendations for European birds. *[[Ibis (journal)|Ibis]]* 144 (1): 153–159. 
* Shirihai, H. & Madge, S. (1993): Identification of Hume's Yellow-browed Warbler. *[[Birding World]]* 6: 439–443.

## പുറത്തേക്കുള്ള കണ്ണികൾ
കണ്ണൻ ദേവൻ മലകൾ

ഇന്ത്യൻ സംസ്ഥാനമായ കേരളത്തിലെ ഇടുക്കി ജില്ലയിലെ ഒരു ഗ്രാമമാണ് **കണ്ണൻ ദേവൻ മലകൾ**. ഈ ഗ്രാമം സ്ഥിതി ചെയ്യുന്നത് ദേവിക്കുളം താലൂക്കിലാണ്. 1877 ജൂലായ് പതിനൊന്നാം തീയതി പൂഞ്ഞാർ തമ്പുരാൻ ഈ സ്ഥലം ലണ്ടനിലുള്ള ജോൺ ഡാനിയേൽ മുൺറോയ്ക്ക് കാപ്പി തോട്ടത്തിനു വേണ്ടി പാട്ടത്തിനു കൊടുത്തിരുന്നു. പിന്നീട് 1971-ലെ കണ്ണൻ ദേവൻ ആക്റ്റ് പ്രകാരം കേരള സർക്കാർ ഈ കാപ്പി തോട്ടങ്ങൾ പുനരാരംഭിച്ചു. ഇന്ന് കണ്ണൻ ദേവൻ മലകൾ അറിയപ്പെടുന്ന ഒരു വിനോദ സഞ്ചാര കേന്ദ്രമാണ്.

വർഗ്ഗം:ഇടുക്കി ജില്ലയിലെ ഗ്രാമങ്ങൾ
ചൈനീസ് സിൻഡ്രല്ല

ചൈനീസ് സാഹിത്യകാരിയായ അഡ്ലിൻ യെന്മയുടെ(**Adeline Yen Mah** ) ആത്മകഥാപരമായ നോവലാണു **ചൈനയിലെ സിൻഡ്രല്ല**. അഡ്ലിനു തന്റെ ബാല്യത്തിലും കൗമാരത്തിലും നേരിടേണ്ടിവന്ന തിക്താനുഭവങ്ങളുടെ തുറന്നെഴുത്താണു ഈ കൃതി. ഒരു കൊച്ചുപെൺകുട്ടി നേരിടേണ്ടിവന്ന അവിശ്വസനീയമായ മാനസിക സംഘർഷങ്ങൾ അതേ തീവ്രതയോടെ അനാവരണം ചെയ്യുവാൻ അഡ്ലിനു സാധിച്ചിരിക്കുന്നു. "ഫാളിങ് ലീവ്സ്" എന്ന ശീർഷകത്തിൽ യെന്മ തയ്യാറാക്കിയ ആത്മകഥയുടെ പരിഷ്കൃത രൂപമായ ഈ രചന 1999 ആണു ചൈനീസ് ഭാഷയിൽ വെളിച്ചം ഈ പുസ്തകം മലയാളത്തിലേക്ക് വിവർത്തനം ചെയ്തത് വി.വി.കനകലത ആണ്. ആർക്കും വേണ്ടാത്ത ഒരു മകളുടെ രഹസ്യ കഥയാണിത് .ആർക്കും വേണ്ടാത്ത എല്ലാ കുട്ടികൾക്കുമായി അഡ്ലിൻ ഈ പുസ്തകം സമർപ്പിക്കുന്നു.

ജനിച്ചു അധികം വൈകാതെ അമ്മയെ നഷ്ടപ്പെട്ട നിർഭാഗ്യവതി ആയിരുന്നു അഡ്ലിൻ. സ്വന്തം വീട്ടിൽ രണ്ടാനമ്മ നിയാങ്ങിന്റെയും സ്വന്തം സഹോദരങ്ങളുടെയും പീഡനങ്ങളും പരിഹാസങ്ങളും അവഗണനയുമൊക്കെ കൊച്ചു കുട്ടിയായിരിക്കുമ്പോൾ തന്നെ അവൾക്കു സഹിക്കേണ്ടി വരുന്നു . അച്ഛന്റെ സഹോദരിയായ ബാബാ അമ്മായിയും അപ്പൂപ്പനായ യേയെയും ആയിരുന്നു അവളെ സ്നേഹിക്കുകയും ശാസിക്കുകയും ചെയ്തിരുന്നത്. അവരുടെ പ്രോത്സാഹനവും പരിഗണനയും ഒക്കെയായിരുന്നു അഡ്ലിനു സമാധാനം നല്കിയിരുന്നത്.ചൈനയിലെ പല സ്കൂളുകളിലും അവൾക്കു മാറി മാറി പഠിക്കേണ്ടിവരുന്നു. അവളെ ബാബാ അമ്മായിയിൽ നിന്നും അകറ്റാനായി ടിയാൻ ജെനിലെ ഒരു അനാഥാലയത്തിൽ ചേർത്തു പഠിപ്പിക്കുന്നു. ചൈനയിലെ ആഭ്യന്തര യുദ്ധത്തിന്റെ കാലമായിരുന്നു അത്. കമ്മ്യൂണിസ്റ്റകാരുടെ ആക്രമണം ഭയന്ന് കടുത്ത ഏകാന്തതയിൽ അവൾക്കു അവിടെ കഴിയേണ്ടി വരുന്നു.

ഒരു അകന്ന ബന്ധുവായ റെയ്ൻ അമ്മായി അഡ്ലിനെ ഹോങ്കോങ്ങിലേക്ക് കൂട്ടിക്കൊണ്ടുപോകുന്നു . അവിടെയും ഒരു ബോർഡിംഗ് സ്കൂളിൽ അവൾക്കു താമസിക്കേണ്ടിവരുന്നു.സാഹിത്യത്തിൽ വളരെയധികം താല്പര്യം ഉണ്ടായിരുന്ന അവൾ അഖിലലോക നാടകരചന മത്സരത്തിൽ പങ്കെടുക്കാൻ തീരുമാനിക്കുന്നു.അവൾ എഴുതിയ നാടകം അവളുടെ അപ്പൂപ്പന് സമർപ്പിച്ചു. അധികം വൈകാതെ അപ്പൂപ്പൻ യേയെ മരിക്കുന്നു. അതോടെ അവൾ തീർത്തും ഒറ്റപ്പെടുന്നു. രണ്ടാനമ്മ നിയാങ്ങ് അവളോട്‌ ഇനി മുതൽ സ്വയം സമ്പാദിച്ചു ജീവിക്കണം എന്ന് പറയുന്നു. കേവലം പതിമൂന്നു വയസുകാരിയായ ഒരു പെൺകുട്ടിയുടെ ജീവിതം അവിടെ വഴിമുട്ടി പോകുകയാണ്. എന്നാൽ നാടകരചന മത്സരത്തിൽ അവൾ ഒന്നാമത് എത്തുകയും അതിൽ അവളുടെ അച്ഛൻ അഭിമാനം കൊള്ളുകയും അവളെ ഇംഗ്ലണ്ടിൽ അയച്ചു മെഡിസിൻ പഠിപ്പിക്കാൻ തീരുമാനിക്കുകയും ചെയ്യുന്നു.കാലങ്ങൾക്ക് ശേഷം അവൾക്കു ബാബാ അമ്മായിയുടെ ഒരു കത്ത് ലഭിക്കുന്നു . അതിൽ അമ്മായി അവളെ അഭിനന്ദിക്കുകയും ഒപ്പം" ചൈനീസ് സിൻഡ്രല്ല " നാടോടി കഥയിലെ 'യേസിയാൻ ' നോട് ഉപമിക്കുകയും ചെയ്യുന്നു. നോവലിന്റെ സാരാംശം ആണിത്.
                     
ഈ പുസ്തകം മനസ്സിനെ വല്ലാതെ സ്പർശിക്കുന്ന തരത്തിലാണ് രചിച്ചിരിക്കുന്നത് .അഡ്ലിന്റെ സ്നേഹിക്കപ്പെടാനുള്ള ത്വരയും അഭിമാനബോധവും സത്യസന്ധതയും ഒക്കെ വളരെ ഭംഗിയായി ഓരോരോ സംഭവങ്ങളിലൂടെ വർണിച്ചിരിക്കുന്നു. പീഡിപ്പിക്കപ്പെടുന്ന ഒരു കുട്ടിയുടെ ഭയം നിറഞ്ഞ മനസ് ഇതിലൂടെ തുറന്നു കാണിക്കുന്നുണ്ട്. ദുഖകരമായ അവസ്ഥയിലും പ്രകാശം ചൊരിയുന്ന ഒരു ഭാവിക്കായി ചിന്തിക്കുവാൻ അഡ്ലിനു സാധിക്കുന്നു. അറിവിനായുള്ള ദാഹവും അറിവിന്റെ കരുത്തുമാണ് അവളുടെ വിധി മാറ്റിമറിക്കുന്നത്‌ . തന്നോട് സഹതാപം ജനിപ്പിക്കുന്ന തരത്തിൽ അഡ്ലിൻ ഒന്നും ഈ പുസ്തകത്തിൽ പ്രതിപാദിക്കുന്നില്ല എന്നതും ഒരു പ്രത്യേകതയാണ്.
        
അഡ്ലിന്റെ സ്വാനുഭവങ്ങളുടെ തനിമയാർന്ന അവതരണം ഈ പുസ്തകത്തിന്റെ മുഖമുദ്രയാവുന്നു . അധിക്ഷേപ്പിക്കപ്പെടുന്ന , അവഗണിക്കപ്പെടുന്ന കുട്ടികൾ എവിടെയോക്കെയുണ്ടോ അവിടെയൊക്കെ ഈ ആഖ്യാനം ആശ്വാസത്തിന്റെയും ആത്മവിശ്വാസത്തിന്റെയും തിരികൊളുത്തും . അവരെ സഹനത്തിന്റെയും കർമത്തിന്റെയും അറിവിന്റെയും പാതയിലൂടെ മുന്നോട്ട് നയിക്കും.
തമീം ഇക്ബാൽ

ഒരു ബംഗ്ലാദേശ് ക്രിക്കറ്റ് കളിക്കാരനാണ് **തമീം ഇക്ബാൽ** (ജനനം: 20 മാർച്ച് 1989). ടി20യിലെ മികച്ച സ്കോർ നേടിയത് തമീം ഇക്ബാലാണ്.
## ജനനം
ബംഗ്ലാദേശിലെ ചിറ്റഗോങിൽ 1989 മാർച്ച് 20ന് ഇക്ബാൽ ഖാനിന്റെയും നസ്റത്ത് ഇക്ബാലിന്റെയും മകനായി ജനിച്ചു.
## കരിയറിന്റെ തുടക്കം
2006ൽ ശ്രീലങ്കയിൽ നടന്ന അണ്ടർ19 ക്രിക്കറ്റ് ലോകകപ്പിലെ മികച്ച പ്രകടനം കൊണ്ട് 2007ലെ ലോകകപ്പിൽ കളിച്ചു. ലോകകപിൽ ഇന്ത്യയ്ക്കെതിരെ ഗ്രൂപ്പ് തലത്തിൽ 51 റൺസ് നേടി ടീമിനെ വിജയിപ്പിക്കുന്നതിൽ നിർണായക പങ്കുവഹിച്ചു. അതേവര്ഷം ഡിസംബറിൽ ബിസിബി ഗ്രേഡ് സി കോൺട്രാക്റ്റ് നൽകി.
2009 ജൂലൈയിൽ വെസ്റ്റിൻഡീസിനെതിരായ ക്രിക്കറ്റ് പരമ്പരയിൽ തന്റെ ആദ്യ ടെസ്റ്റ് സെഞ്ച്വറി നേടി ടീമിനെ വിജയിപ്പിച്ചു. ആ മത്സരത്തിൽ മാൻ ഓഫ് ദി മാച്ചിന് അർഹനായി. ആ പരമ്പരയിൽ കൂടുതൽ റൺ നേടിയതും തമിം ആയിരുന്നു(197 റൺസ്). ഇന്ത്യയ്ക്കെതിരായ മത്സരത്തിൽ ജുനൈദ് സിദ്ധിഖിനോടൊത്ത് 151 റൺസിന്റെ കൂട്ടുകെട്ട് ഉണ്ടാക്കി.
## വിസ്ഡൻ ക്രിക്കറ്റർ ഓഫ് ദി ഇയർ
2010 മാർച്ചിൽ നടന്ന ടെസ്റ്റ് മത്സരത്തിൽ തമിം 86 റൺസ് നേടി. ആ മത്സരത്തോടെ വേഗത്തിൽ 1000റൺസ് നേടുന്ന ആദ്യ ബംഗ്ലാദേശ് ക്രിക്കറ്റ് താരമായി. അതേ വർഷം ഇംഗ്ലണ്ടിനെതിരെ നടന്ന പരമ്പരയിൽ ബംഗ്ലാദേശ് തോറ്റെങ്കിലും തമിം 1 സെഞ്ച്വറി നേടി. ഈ പ്രകടനത്താൽ വിസ്ഡൻ ക്രിക്കറ്റർ ഓഫ് ദി ഇയറായി തിരഞ്ഞെടുക്കപ്പെട്ടു. ഈ പുരസ്കാരം നേടുന്ന രണ്ടാമത്തെ ബംഗ്ലാദേശുകാകാരനാണ് തമിം.
## വൈസ് ക്യാപ്റ്റൻ
2010 ഡിസംബറിൽ മുഷ്ഫിക്വർ റഹിമിന് പകരക്കാരനായി ബംഗ്ലാദേശ് ക്രിക്കറ്റ് ടീമിന്റെ വൈസ് ക്യാപ്റ്റനായി. 2011ൽ നടന്ന ക്രിക്കറ്റ് ലോകകപ്പിൽ ഇന്ത്യയ്ക്കെതിരെ 70 റൺസും അയർലാന്റിനെതിരെ 44 റൺസും ഇംഗ്ലണ്ടിനെതിരെ 38 റൺസും നേടി. കൗണ്ടി ക്രിക്കറ്റിൽ കളിക്കുന്ന രണ്ടാമത്തെ ബംഗ്ലാദേശ് കളിക്കാരനാണ് തമിം. നോട്ടിങ്ങാംഷെയറിനുവേണ്ടിയാണ് തമിം കളിച്ചത്. 2011ൽ നടന്ന സിംബാവെക്കെതിരായ പരമ്പരയിൽ അഞ്ച് ഇന്നിങ്സിൽ നിന്ന് 31.40 ശരാശരിയിൽ 157 റൺസ് നേടി.
## ടെസ്റ്റ് മത്സരങ്ങളിലെ പ്രകടനം

## ഏകദിന മത്സരങ്ങളിലെ പ്രകടനം

## അന്താരാഷ്ട്ര സെഞ്ച്വറികൾ
### ടെസ്റ്റ് സെഞ്ച്വറികൾ

### ഏകദിന സെഞ്ച്വറികൾ

;As of 24 March 2013
## അവലംബം


വർഗ്ഗം:1989-ൽ ജനിച്ചവർ
വർഗ്ഗം:മാർച്ച് 20-ന് ജനിച്ചവർ
വർഗ്ഗം:ബംഗ്ലാദേശ് ക്രിക്കറ്റ് കളിക്കാർ
അൻജ നിഡ്രിൻഗാസ്

പുലിറ്റ്സർ പുരസ്‌കാരം നേടിയ ജർമൻ ഫോട്ടോഗ്രാഫറായിരുന്നു **അൻജ നിഡ്രിൻഗാസ്** (12 ഒക്ടോബർ 1965 – 4 ഏപ്രിൽ 2014). 2014 ലെ അഫ്ഗാനിസ്താൻ പ്രസിഡന്റ് തിരഞ്ഞെടുപ്പ് റിപ്പോർട്ട് ചെയ്യാനെത്തിയ ഇവർ സുരക്ഷാഉദ്യോഗസ്ഥന്റെ വെടിയേറ്റു മരിച്ചു.

## ജീവിതരേഖ
ഇറാഖ് യുദ്ധസമയത്ത് പകർത്തിയ ചിത്രങ്ങൾ ശ്രദ്ധേയങ്ങളായിരുന്നു. ഇവയ്ക്ക് പുലിറ്റ്സർ പുരസ്‌കാരം ലഭിച്ചു. ഇന്റർനാഷണൽ വിമൻസ് മീഡിയ ഫൗണ്ടേഷന്റെ പുരസ്‌കാരവും നേടിയിട്ടുണ്ട്. ദീർഘകാലം അസോസിയേറ്റഡ് പ്രസ്സിന് വേണ്ടി പ്രവർത്തിച്ചു.

## പുരസ്കാരങ്ങൾ
*പുലിറ്റ്സർ പുരസ്‌കാരം
*ഇന്റർനാഷണൽ വിമൻസ് മീഡിയ ഫൗണ്ടേഷന്റെ പുരസ്‌കാരം
## അവലംബം


വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:പുലിറ്റ്സർ പുരസ്കാര ജേതാക്കൾ
വർഗ്ഗം:1965-ൽ ജനിച്ചവർ
വർഗ്ഗം:ഒക്ടോബർ 12-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഏപ്രിൽ 4-ന് മരിച്ചവർ
അനുകമ്പാദശകം

ശ്രീനാരായണഗുരു 1924ൽ രചിച്ച കൃതിയാണ് **അനുകമ്പാദശകം** . സത്യദർശനം എങ്ങനെ യഥാർഥജീവിതത്തിൽ, ഉറുമ്പിനോടുപോലുമുള്ള അനുകമ്പ എന്ന ഉന്നതമൂല്യമായി പ്രകടമായിത്തീരും എന്ന് കാണിക്കുന്ന കൃതിയാണ് അനുകമ്പാദശകം. 
 

## അവലംബം


വർഗ്ഗം:ശ്രീനാരായണഗുരുവിന്റെ കൃതികൾ
ജീവകാരുണ്യപഞ്ചകം

ശ്രീനാരായണഗുരു 1914ൽ രചിച്ച കൃതിയാണ് **ജീവകാരുണ്യപഞ്ചകം ** . തിരുക്കുറളിലെ ചില ആശയങ്ങൾ ഉൾക്കൊള്ളുന്ന കൃതിയാണിത്. 
സഹജീവികളോടുള്ള കാരുണ്യം ജീവിതത്തിൽ പ്രതിഫലിക്കുമ്പോൾ, ജീവികളെ കൊന്നുതിന്നാനുള്ള പ്രേരണ സ്വയം ഇല്ലാതായിത്തീരുന്നതും മാംസാഹാരം എത്ര നിഷിദ്ധമാണെന്നതും കാണിക്കുന്ന ചെറുകൃതിയാണിത്. 
 

## അവലംബം


വർഗ്ഗം:ശ്രീനാരായണഗുരുവിന്റെ കൃതികൾ
വാസസ്ഥലം

ഒരു ജന്തുവിന്റെയോ സസ്യത്തിന്റെയോ അല്ലെങ്കിൽ മറ്റേതെങ്കിലും തരത്തിലുള്ള ജീവികളുടെയോ ഒരു പ്രത്യേക സ്പീഷീസുകൾ വസിക്കുന്ന പരിതഃസ്ഥിതിയേയോ ചുറ്റുപാടിനേയോ അതിന്റെ **വാസസ്ഥലം**(habitat) എന്നു പറയുന്നു. അതു ഒരു ജീവി ജീവിക്കുന്ന പ്രകൃത്യായുള്ള ചുറ്റുപാടാണ് അല്ലെങ്കിൽ, ഒരു സ്പീഷീസിനു ചുറ്റുമുള്ള ഭൗതികമായ പരിസ്ഥിതിയാണ്. 
ഒരു വാസസ്ഥലം ഭൗതികമായ ഘടകങ്ങളായ മണ്ണ്, ഈർപ്പം, താപനില, പ്രകാശത്തിന്റെ ലഭ്യത തുടങ്ങിയവയും ജൈവഘടകങ്ങളായ ആഹാരത്തിന്റെ ലഭ്യത, ഇരപിടിയന്മാരുടെ സാന്നിധ്യം എന്നിവയാൽ നിർമ്മിക്കപ്പെട്ടിരിക്കുന്നു. ഒരു വാസസ്ഥലം ഒരു ഭൂപ്രകൃതിയാവണമെന്നു നിർബന്ധമില്ല. ഉദാഹരണത്തിന് ഒരു പരാദത്തെ സംബന്ധിച്ച്, അതു ജീവിക്കുന്ന അതിന്റെ ആതിഥേയന്റെ ശരീരമോ അയാളുടെ ഒരു കോശമോ ആകാം.

## സൂക്ഷ്മ വാസസ്ഥലം(Microhabitat)
ഒരു പ്രത്യേക ജീവിയുടെയോ ഒരു ആൾക്കൂട്ടത്തിന്റെയോ ചെറിയ തോതിലുള്ള ഭൗതികാവശ്യങ്ങളാണ് സൂക്ഷ്മ വാസസ്ഥലം എന്നറിയപ്പെടുന്നത്.

## ഏകരൂപ വാസസ്ഥലം
ഇത്തരം വാസസ്ഥാനങ്ങൾ സസ്യശാസ്ത്ര ജന്തുശാസ്ത്ര സാഹചര്യം പ്രദാനം ചെയ്യുന്നു. 
## ഇതു കൂടി കാണുക
## അവലംബം

## പുറം കണ്ണി
The dictionary definition of habitat at Wiktionary

*
*
അലാമിപ്പള്ളി

കാസർഗോഡ് ജില്ലയിലെ കാഞ്ഞങ്ങാട് നഗരസഭയിലെ ഒരു ചെറുപട്ടണമാണ് **അലാമിപ്പള്ളി**. അലാമിക്കളിയുടെ തുടക്കം ഇവിടെയാണ്.

## അതിരുകൾ

* **കിഴക്ക്**         : ചെമ്മട്ടംവയൽ
* **പടിഞ്ഞാറ്**    : മുറിയനാവി
* **തെക്ക്**         : കൊവ്വൽപ്പള്ളി
* **വടക്ക്**          : പുതിയകോട്ട
ജാതിലക്ഷണം

ജാതിനിഷേധത്തിന്റെ സന്ദേശം ഉൾക്കൊള്ളുന്ന ശ്രീനാരായണഗുരുവിന്റെ ഒരു രചനയാണ്  **ജാതിലക്ഷണം**. 1914 ലാണ് ഇത് രചിച്ചത്. പത്തു പദ്യങ്ങളുള്ള ഈ കൃതിയിലാണ് ഗുരു തന്റെ ജാതിനിഷേധമെന്ന  സന്ദേശം വിശദീകരിക്കുന്നത്

'ഒരു ജാതി ഒരു മതം ഒരു ദൈവം ' എന്ന ഗുരുവിൻറെ ആപ്തവാക്യം 'ജാതി മീമാംസ' എന്ന കൃതിയിലേതാണ്.
## അവലംബം


വർഗ്ഗം:ശ്രീനാരായണഗുരുവിന്റെ കൃതികൾ
മുഹമ്മദ് ഹഫീസ്

ഒരു പാകിസ്താൻ ക്രിക്കറ്റ് താരമാണ് **മുഹമ്മദ് ഹഫീസ്** (ഉറുദു: محمد حفیظ‎; ജനനം: 17 ഒക്ടോബർ 1980). മുൻ പാകിസ്താൻ ടി20 ക്രിക്കറ്റ് ടീമിന്റെ ക്യാപ്റ്റനാണ്.
## ജനനം
1980 ഒക്ടോബർ 17ന് പാകിസ്താനിലെ പഞ്ചാബിൽ ജനിച്ചു.
## കായിക ജീവിതം
### തുടക്കം
2003ലെ ക്രിക്കറ്റ് ലോക കപ്പിൽ അരങ്ങേറ്റം. മോശം പ്രകടനം മൂലം ടീമിൽ നിന്ന് പുറത്തായി. എന്നാൽ പ്രാദേശിക ലീഗുകളിലെ മികച്ച പ്രകടനം കൊണ്ട് വീണ്ടും ടീമിൽ തിരിച്ചെത്തി. 2006ൽ ഓസ്ട്രേലിയ്ക്കെതിരെ തന്റെ ആദ്യ സെഞ്ച്വറി നേടി. ഇംഗ്ലണ്ടിനെതിരായ മത്സരത്തിൽ 95 റൺസ് നേടി.
### 2010ലെ തിരിച്ചു വരവ്
ടി20 ലോക കപ്പിൽ ടീമിൽ തിരച്ചെത്തി. പക്ഷേ മോശം പ്രകടനം കാഴ്ചവച്ചു. എന്നാൽ ഇംഗ്ലണ്ടിനെതിരെ തിരിച്ചു വന്നു. വെസ്റ്റിൻഡീസിനെതിരെ കളിച്ചു. 2011ൽ 10 മാൻ ഓഫ് ദി മാച്ചുകൾ നേടി. 2012ലെ ഏഷ്യാ കപ്പിൽ ഇന്ത്യയ്ക്കെതിരെ 105 റൺസ് നേടി. ഏകദിന ഓൾറൗണ്ടർമാരിൽ നിലവിൽ 2-ആം സ്ഥാനത്താണ് ഹഫീസ്.
## നേട്ടങ്ങൾ
*ഏറ്റവും കൂടുതൽ ടി20 മത്സരങ്ങൾ വിജയിച്ച പാകിസ്താൻ ക്യാപ്റ്റൻ
*ടി20 മത്സരങ്ങളിൽ വേഗത്തിൽ 1000റൺസും 40 വിക്കറ്റും നേടുന്ന താരം
*ടി20 മത്സരങ്ങളിൽ കൂടുതൽ റൺസ് നേടിയ പാകിസ്താൻ താരം Leading run scorer for Pakistan in T20Is and eighth overall in T20s
*ടി20 മത്സരങ്ങളിൽ തുടർച്ചയായി 3 അർദ്ധ  സെഞ്ച്വറികൾ നേടിയ താരം
*ടി20 മത്സരങ്ങളിൽ കൂടുതൽ അർദ്ധ സെഞ്ച്വറികൾ നേടിയ താരം
* പി.സി.ബി. പ്ലെയർ ഓഫ് ദി ഇയർ
## ടെസ്റ്റ് സെഞ്ച്വറികൾ

## ഏകദിന സെഞ്ച്വറികൾ

## അവലംബം

വർഗ്ഗം:പാകിസ്താൻ ക്രിക്കറ്റ് കളിക്കാർ
വർഗ്ഗം:1980-ൽ ജനിച്ചവർ
വർഗ്ഗം:ഒക്ടോബർ 17-ന് ജനിച്ചവർ
വർഗ്ഗം:പാകിസ്താനിൽ ജനിച്ചവർ
സൈക്കോട്രിയ ഡുബിയ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ഡുബിയ*** - ***Psychotria dubia***. ഇത് ശ്രീലങ്കയിൽ തദ്ദേശീയമായി കാണപ്പെടുന്നു. ഈർപ്പമുള്ള നിത്യഹരിതവനങ്ങളിലെ നിമ്‌നപ്രദേശങ്ങളിൽ ഇവ വളരുന്നു.

## അവലംബം
* World Conservation Monitoring Centre 1998.  ''Psychotria dubia''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
എം എ മലയാളം

മലയാളം ഭാഷയിലെ ബിരുദാനന്തര ബിരുദ കോഴ്സാണ് **എം എ മലയാളം**.
## സർവ്വകലാശാലകൾ
എംഎ മലയാളം ലഭ്യമായ സർവ്വകലാശാലകൾ
*കോഴിക്കോട് സർവ്വകലാശാല
*കേരള സർവ്വകലാശാല
*മഹാത്മാഗാന്ധി സർവ്വകലാശാല
*ശ്രീ ശങ്കരാചാര്യ സംസ്കൃത സർവകലാശാല
*തുഞ്ചത്തെഴുത്തച്ഛൻ മലയാളസർവകലാശാല
*ഇന്ദിരാഗാന്ധി നാഷണൽ ഓപ്പൺ യൂനിവേഴ്സിറ്റി
*അലിഗഢ് മുസ്ലിം സർവകലാശാല
*മധുരൈ കാമരാജ് സർവകലാശാല
*ദ്രവിഡിയൻ സർവ്വകലാശാല
*മദ്രാസ് സർവ്വകലാശാല

വർഗ്ഗം:പുതുമുഖലേഖനം
സൈക്കോട്രിയ ഏലാച്ചിസ്റ്റാന്ത

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ഏലാച്ചിസ്റ്റാന്ത*** - ***Psychotria elachistantha***. ഇത് ടാൻസാനിയായിൽ തദ്ദേശീയമായി കാണപ്പെടുന്നു. 

## അവലംബം
* Lovett, J. & Clarke, G.P. 1998.  ''Psychotria elachistantha''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
സൈക്കോട്രിയ എക്സ്പാൻസ

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ എക്സ്പാൻസ*** - ***Psychotria expansa***. ഇത് വെസ്റ്റ് സുമാത്രയിൽ തദ്ദേശീയമായി കാണപ്പെടുന്നു. 

## അവലംബം
*http://books.google.co.in/books?id=WNEYAAAAYAAJ&pg=RA2-PA15&dq=Psychotria+expansa&hl=en&sa=X&ei=468_U8CELsOMrQeu6IBA&ved=0CC8Q6AEwAQ#v=onepage&q=Psychotria%20expansa&f=false

വർഗ്ഗം:സൈക്കോട്രിയ
ലോഡ് ഓഫ് ദ ഫ്ലൈസ്

സാഹിത്യത്തിനുള്ള നോബൽ സമ്മാനജേതാവും, പ്രമുഖ ഇംഗ്ളീഷ് എഴുത്തുകാരനുമായ വില്യം ഗോൾഡിംഗ് എഴുതിയ ഒരു നോവലാണ് **ലോർഡ് ഓഫ് ദി ഫ്ളൈസ്**'. 1954-ൽ എഴുതപ്പെട്ട ഈ പുസ്തകം ഒരു ഡിസ്ടോപ്പ്യൻ സമൂഹത്തിന്റെ കഥ പറയുന്നു. ആൾത്താമസമില്ലാത്ത ഒരു ദ്വീപിൽ അകപ്പെടുന്ന ഒരു കൂട്ടം ബ്രിട്ടീഷ് ആൺകുട്ടികൾ സ്വയം ഭരിക്കുമ്പോൾ സംഭവിക്കുന്ന കാര്യങ്ങളാണ് ഇതിന്റെ ഇതിവൃത്തം. മനുഷ്യരുടെ പ്രകൃതം, പൊതു നന്മ തുടങ്ങിയ വിഷയങ്ങളിൽ തികച്ചും വിവാദപരമാണ് ഈ നോവലിന്റെ കാഴ്ചപ്പാട്. ആർ.എം. ബാലന്റൈൻ എഴുതിയ ദി കോറൽ ഐലൻഡ് എന്ന പുസ്തകത്തിനുള്ള മറുപടിയായിരുന്നു ഇത്.

ലോഡ് ഓഫ് ദ ഫ്ലൈസ് ഗോൾഡിംഗിന്റെ ആദ്യ പുസ്തകം കൂടിയാണ്. തുടക്കത്തിൽ വലിയ ശ്രദ്ധ ആകർഷിക്കാതിരുന്ന നോവൽ 1960കൾ ആയപ്പോഴേക്കും വളരെ പ്രചാരം നേടി. പല സ്കൂളുകളും സർവകലാശാലകളും ഇത് നിർബന്ധിത വായനയാക്കി മാറ്റുകയും ചെയ്തു. ഈ നോവലിനെ ആധാരമാക്കി രണ്ട് ഇംഗ്ലീഷ് സിനിമകളും ഒരു ഫിലിപ്പിനോ സിനിമയും പുറത്തിറങ്ങിയിട്ടുണ്ട്.

2005-ൽ ടൈം മാസിക ഈ പുസ്തകത്തെ 1923 മുതൽ 2005 വരെയുള്ള 100 മികച്ച ഇംഗ്ലീഷ് നോവലുകളുടെ പട്ടികയിൽ പെടുത്തി. മോഡേൺ ലൈബ്രറി പുറത്തിറക്കിയ സമാന പട്ടികയിൽ ഈ നോവൽ 25-ആം സ്ഥാനത്താണ്.

## കഥാതന്തു

ഒരു നൂക്ലിയർ യുദ്ധത്തിന്റെ കാലത്താണ് കഥ നടക്കുന്നത്. ആളുകളെ ഒഴിപ്പിക്കുന്നതിന്റെ ഇടയിൽ ഒരു ബ്രിട്ടീഷ് വിമാനം ആളൊഴിഞ്ഞ ഒരു പസഫിക് ദ്വീപിൽ തകർന്നു വീഴുന്നു. ഏകദേശം 6 മുതൽ 12 വരെയുള്ള ആൺകുട്ടികൾ മാത്രമാണ് രക്ഷ പെട്ടവർ. ഇവരിൽ ജൂലിയ, പിങ്കി എന്നു വിളിക്കപ്പെടുന്ന മറ്റൊരു കുട്ടി ഇവർ മുൻകൈ എടുത്ത് എല്ലാവരെയും വിളിച്ചുകൂട്ടൂന്നു. ജൂലിയയെ 'ചീഫ്' ആയി തിരഞ്ഞെടുത്ത കുട്ടികൾ പിന്നീട് അവളുടെ നേതൃത്വത്തിൽ ദ്വീപിൽ ഒരു തീ കത്തിച്ച്  പുകയുണ്ടാക്കി രക്ഷപ്പെടാൻ ശ്രമിക്കണമെന്നു തീരുമാനിക്കുന്നു. ഭക്ഷണത്തിനായി വേട്ടയാടാൻ നിയോഗിക്കപ്പെടുന്നവരാണു കാശിയുംും സംഘവും, ഒരു കൊയർ സംഘത്തിന്റെ നേതാവായ കാശി പിന്നെ ഗ്രീഷ്മ.തുടങ്ങിിയവ ർപെട്ടെന്നു തന്നെ കുട്ടികളുടെ ലോകത്തിന്റെ താളം തെറ്റുകയാണു പിന്നീട് സംഭവിക്കുന്നത്. ജൂലിയയുടെ  നേതൃത്വത്തെ കാശി ചോദ്യം ചെയ്യുകയും, സംഘത്തെ പിളർത്തുകയും ചെയ്യുന്നു. കാട്ടിൽ താമസിക്കുന്ന ഒരു ഭീകരജീവി കുട്ടികൾക്കൊരു പേടിസ്വപ്നമാവുന്നു.  മരിച്ചു പോയ  ഡ്രൈവറുടെ  ഇളകുന്ന സ്റ്റിയറിംഗോ ടു കൂടിയ ശവശരീരമാണ് ഭീകരജീവി എന്നു കണ്ടൂപിടിക്കുന്ന ഗ്രീഷ്മ അതു മറ്റ് കുട്ടികളെ അറിയിക്കുന്നതിനു മുൻപു തന്നെ കുട്ടികളുടെ കൈയ്യാൽ മരിക്കുകയാണ്. കുട്ടികൾ ഭക്ഷണത്തിനായി കൊന്ന ഒരു പന്നിയുടെ തലയിൽ ഈച്ചകൾ കൂടിയിരുന്നതു കണ്ട് ഗ്രീഷ്മ '  കാണുന്ന ഒരു സ്വപ്നദർശനത്തിലാണ്  'ലോഡ് ഓഫ് ദ ഫ്ലൈസ്' ദൃശ്യ്യമാകുന്നത് . കാശിയുടെ നേതൃത്വത്തിൽ കുട്ടികൾ ഒരു കാടൻ ഗോത്രം പോലെയായി മാറുന്നു.  കുട്ടികളെ തിരികെ കൊണ്ട് വരാൻ ശ്രമിക്കുന്ന ജൂലിയയും പിങ്കിയും ആക്രമിക്കപ്പെടുകയും പിങ്കി കൊല്ലപ്പെടുകയും  ചെയ്യുന്നു. ജൂലിയ രക്ഷപ്പെടുന്നത് കരയിലടുത്ത ഒരു കപ്പലിലെ ഓഫിസർ കുട്ടികളെ തഥാസമയത്ത് കണ്ടതു കൊണ്ടാണ്.

## പ്രതീകാത്മകത

ലോഡ് ഓഫ് ദ ഫ്ലൈസിലെ കഥാപാത്രങ്ങൾ പലപ്പോഴും സമൂഹത്തിന്റെ പ്രതീകങ്ങളായിട്ടാണു ചിത്രീകരിക്കപ്പെടുന്നത്.
## അവലംബം

## ബാഹ്യ ലിങ്കുകൾ

* Chapter 1: "The Sound of the Shell" of the novel *Lord of the Flies* by William Golding on eNotes
* ''Lord of the Flies''  student guide and teacher resources; themes, quotes, characters, study questions
* Reading and teaching guide from Faber and Faber, the book's UK publisher
* An interview with Judy Golding, the author's daughter, in which she discusses the inspiration for the book, and the reasons for its enduring legacy
*  run and administered by the William Golding Estate

വർഗ്ഗം:ഇംഗ്ലീഷ് നോവലുകൾ
പിരി റീസ്

ഓട്ടോമൻ സാമ്രാജ്യത്തിലെ ഒരു നാവികോദ്യോഗസ്തനും ഭൂമിശാസ്ത്രജ്ഞനും ഭൂപടനിർമാതാവുമായിരുന്നു **പിരി റീസ്**.**ഹാജി അഹ്മദ് മുഹിയുദ്ദീൻ പിരി** എന്നാണ് പൂർണനാമം. *റീസ്* എന്നത് നാവിക മേധാവികൾക്ക് നൽകിപ്പോന്ന സ്ഥാനപ്പേരാണ്.

ആധുനിക സങ്കേതങ്ങളെ വെല്ലുന്ന കൃത്ത്യതയോടെ 15ആം നൂറ്റാണ്ടിൽ  നിർമിച്ച ഭൂപടങ്ങളുടെ പേരിലാണ് ഇന്ന് അദ്ദേഹം ഓർമിക്കപ്പെടുന്നത്. അദ്ദേഹത്തിന്റെ ഭൂപടത്തിന്റെ അഞ്ഞൂറാം വാർഷികമായി യുനെസ്കോ 2013 പിരി റീസ് വർഷമായി പ്രഖ്യാപിക്കുകയുണ്ടായി.
സൈക്കോട്രിയ ഫോസ്റ്റേറിയാന

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ഫോസ്റ്റേറിയാന*** - ***Psychotria forsteriana***. ഇത് തെക്കേ അമേരിക്കയിലെ  മഴക്കാടുകളിൽ കുറ്റിച്ചെടികളായി വളരുന്നു.

## അവലംബം

വർഗ്ഗം:സൈക്കോട്രിയ
വർഗ്ഗം:കുറ്റിച്ചെടികൾ
അധികാരം

ഒരു വ്യക്തിയുടെയോ ഒരു കൂട്ടം വ്യക്തികളുടെയോ മേലുള്ള നിയന്ത്രണമാണ് **അധികാരം**. സാമൂഹിക ഘടനയുടെ ഭാഗമായോ സമ്പത്ത്, ശക്തി, സ്വാധീനം, ബുദ്ധി, വർഗം, വർണം, ലിംഗം തുടങ്ങിയവയുടെ മേൽക്കൈ കാരണമോ ആണ് വ്യക്തികളോ സ്ഥാ‍പനങ്ങളോ അധികാരം കരസ്ഥമാക്കുന്നത്. ഒരു ജന പ്രതിനിധിയോ ഒരു മേലുദ്യോഗസ്ഥനോ തന്റെ അധീനതയിൽ ഉള്ള ആളുകളുടെ മേൽ അധികാരം പ്രയോഗിക്കുന്നു.

വർഗ്ഗം:സാമൂഹിക മനഃശാസ്ത്രം
വി.ജെ. തങ്കപ്പൻ

കേരളത്തിലെ തിരുവനന്തപുരം ജില്ലയിൽ നിന്നുള്ള സി.പി.എം. നേതാവാണ് **വി.ജെ. തങ്കപ്പൻ**.  മന്ത്രിയായും പ്രോട്ടേം സ്പീക്കറായും സേവനം അനുഷ്ഠിച്ചിട്ടുണ്ട്.

## ജീവിതരേഖ
തിരുവനന്തപുരം ജില്ലയിൽ നെയ്യാറ്റിൻകര താലൂക്കിൽ അരളുമൂട് ഗ്രാമത്തിൽ ജോൺസന്റെ മകനായി 1934 ഏപ്രിൽ 20-ന് ജനിച്ചു. 1963 ൽ കമ്യൂണിസ്റ്റ് പാർട്ടിയിൽ ചേർന്ന് പ്രവർത്തിച്ചുതുടങ്ങി.

## അധികാരസ്ഥാനങ്ങൾ
* 2006 - പ്രോട്ടേം സ്പീക്കർ 
* 1995-1996 - വൈസ് ചെയർമാൻ, Third Administrative Reforms Committee, and Committee on Decentralisation of Administration.
* 1995-1996 - ചെയർമാൻ, Papers Laid on the Table
* 2.4-1987 - 17.6.1991 - തദ്ദേശ സ്വയംഭരണം വകുപ്പ് മന്ത്രി
* 1979-84 - ചെയർമാൻ, നെയ്യാറ്റിൻകര നഗരസഭ
* 1968-79 - കൗൺസിലർ, നെയ്യാറ്റിൻകര നഗരസഭ

## തിരഞ്ഞെടുപ്പുകൾ

*കുറിപ്പ്:
*(1) - 1982 ലെ നിയമസഭാതിരഞ്ഞെടുപ്പിൽ കോൺഗ്രസ് (ഐ.)യുടെ കെ. കരുണാകരൻ നേമം നിയമസഭാമണ്ഡലത്തോടൊപ്പം മാള നിയമസഭാമണ്ഡലത്തിലും മൽസരിച്ച് വിജയിച്ചു. മാള മണ്ഡലം നിലനിർത്തിയ കെ. കരുണാകരൻ നേമം മണ്ഡലത്തിൽ നിന്ന് രാജി വെച്ചു. അതുമൂലം 1983 ൽ നേമം ഉപതിരഞ്ഞെടുപ്പ് നടന്നു.

## കുടുംബം
ഇസബെല്ലയാണ് ഭാര്യ. കുട്ടികൾ - മൂന്ന് ആണും ഒരു പെണ്ണും.

## പുറത്തേക്കുള്ള കണ്ണികൾ
## അവലംബം


വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭയിലെ മന്ത്രിമാർ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1934-ൽ ജനിച്ചവർ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
അരളുമൂട്

തിരുവനന്തപുരം ജില്ലയിൽ നെയ്യാറ്റിൻകര താലൂക്കിലെ ഒരു ഗ്രാമമാണ് **അരളുമൂട്**

സി.പി.എം നേതാവും മുൻമന്ത്രിയുമായ വി.ജെ. തങ്കപ്പൻ ഈ ഗ്രാമത്തിലാണ് ജനിച്ചത്.
കോവളം (തമിഴ്നാട്)

തമിഴ്‍നാട്ടിലെ ചെന്നൈ നഗരത്തിൽ നിന്നും 40 കിലോമീറ്റർ തെക്ക് മാറി സ്ഥിതി ചെയ്യുന്ന ഒരു ഗ്രാമമാണ് **കോവളം**. മത്സ്യബന്ധനമാണ് ഇവിടത്തെ പ്രധാന ഉപജീവനമാർഗ്ഗം. ഇവിടത്തെ ബീച്ച് പ്രധാന വിനോദസഞ്ചാര കേന്ദ്രമാണ്. ഡച്ചുകാർ നിർമിച്ച ഒരു പുരാതന കോട്ട ഇന്നും ഒരു ബീച്ച് റിസോർട്ടായി ഇവിടെ പ്രവർത്തിക്കുന്നു. ചെന്നൈയിൽ നിന്നും 40 കിലോമീറ്റർ അകലെയുള്ള മഹാബലിപുരത്തെ ഈസ്റ്റ് കോസ്റ്റ് റോഡിലാണ് .കർണാടിക് നവാബായ  സാദത്ത് അലി വികസിച്ച ഒരു തുറമുഖ നഗരമാണ് കോവ് ലോങ്.

## ബസ് റൂട്ട്
Metropolitan Transport Corporation (Chennai)(MTC) bus routes plying in Kovalam.

**Via ECR**

**Via Kelambakkam**

## ചിത്രശാല

Image:Big Rocks in Beach.jpg|Big Rocks in Beach


## ഇതും കാണുക

*Kovalam
* List of fishing villages

## അവലംബം

* Tamil Nadu Tourism official website 
* Taj Fisherman's Cove 
* Bharatonline
* http://www.thehindu.com/life-and-style/sea-of-change/article4378387.ece
* Chennai Travel Guide 

വർഗ്ഗം:തമിഴ്‌നാട്ടിലെ ഗ്രാമങ്ങൾ
ബോറിസ് ബാബായാൻ

**ബോറിസ് അർടാഷെസോവിച്ച് ബാബായാൻ** Russian: Борис Арташеcович Бабаян) (1933 ഡിസംബർ 20നു ബാക്കുവിൽ ജനിച്ചു.) ഒരു അർമീനിയാക്കാരനായ സൂപ്പർ കമ്പ്യൂട്ടർ രൂപകൽപ്പനാവിദഗ്ദ്ധനാകുന്നു. സോവിയറ്റ് യൂണിയനിൽ സ്യൂപ്പർ കമ്പ്യൂട്ടറുകൾ വികസിപ്പിക്കുന്നതിൽ തുടക്കമിട്ടു.
ബാബായാൻ സോവിയറ്റ് യൂണിയനിലെ ബാക്കുവിൽ ഒരു അർമീനിയൻ കുടുംബത്തിൽ ആണു ജനിച്ചത്. 1957ൽ അദ്ദേഹം മോസ്കോ ഇൻസ്റ്റിറ്റ്യ്യൂട്ട് ഓഫ് ഫിസിക്സ് ആന്റ് ടെക്നോളജിയിൽ നിന്നും ബിരുദം നേടി. 1964ൽ പി.എച്ച്. ഡി നേടിയ ശേഷം അദ്ദേഹത്തിനു 1971ൽ ഡി. എസ്. സി ലഭിച്ചു. 1956 മുതൽ 1996 വരെ ലെബെദെവ് ഇൻസ്റ്റിട്യൂട്ട് ഓഫ് പ്രെസിഷൻ മെക്കാനിൿസ് ആന്റ് കമ്പ്യൂട്ടർ എഞിനീയറിങ്ങ് എന്ന സ്ഥാപനത്തിലാണ് പ്രവർത്തിച്ചത്. ഇവിടെ അദ്ദേഹം കാലാന്തരത്തിൽ, ആ സ്ഥാപനത്തിന്റെ ഹാർഡ്വെയർ സോഫ്റ്റ്‌വേർ ഡിവിഷനുകളുടെ മേധാവിയായി മാറി. 1950കളിൽ ബാബായാനും സഹപ്രവർത്തകരും ചേർന്ന് ആദ്യ കമ്പ്യൂട്ടർ പുറത്തിറക്കി. 1970കളിൽ പ്രധാന രൂപകൽപ്പനാ വിദഗ്ദ്ധനായ വി, എസ്. ബർട്ട്സെവിന്റെ കൂടെയുള്ള 15 സഹപ്രവർത്തകരിലൊരാളായി, ആദ്യ സൂപ്പർ സ്കേലാർ കമ്പ്യൂട്ടറായ എൽബ്രസ്-1 ന്റെ നിർമ്മാണത്തിൽ മുഴുകി. പടിഞ്ഞാറൻ രാജ്യങ്ങൾ കണ്ടുപിടിക്കുന്നതിനു പത്തു വർഷം മുൻപു,തന്നെ 1978ൽ, സോവിയറ്റ് യൂണിയൻ ഇത്തരം കമ്പ്യൂട്ടറുകൾ  അതിന്റെ മിസ്സൈലുകൾക്കും നൂക്ലിയർ. ബഹിരാകാശ സംവിധാനങ്ങൾക്കും വേണ്ടി ഉപയോഗിച്ചു. 
ബാബായാന്ന്റ്റെ നേതൃത്വത്തിലുള്ള ഒരു ടീം എപ്പിൿ എന്നറിയപ്പെട്ട രീതിയുപയോഗിച്ച് എൽബ്രസ്- 3 രൂപകൽപ്പന ചെയ്തു.
1992 മുതൽ 2004 വരെ ബാബായാൻ മോസ്കോ സെന്റെർ ഫോർ സ്പാർക്ക് ടെക്നോളജിയുടേയും എൽബ്രസ് ഇന്റെർനാഷണലിന്റെയും ഉന്നത പദവി കൈകാര്യം ചെയ്തു. എൽബ്രുസ് 2000, എൽബ്രസ്90മൈക്രോ എന്നീ പ്രോജൿറ്റുകളിൽ നേതൃത്വം വഹിച്ചു. 
2004ൽ മോസ്കോയിലെ  ഇന്റെലിന്റെ കേന്ദ്രത്തിൽ ശാസ്ത്രീയ ഉപദേഷ്ടാവായി. 

ബാബായാനെ മുൻ സോവിയറ്റ് യൂണിയന്റെ പരമോന്നത ബഹുമതികൾ നൽകി ആദരിച്ചു. 
*1974ൽ യു. എസ്. എസ്. ആർ. സ്റ്റേറ്റ് പ്രൈസ്
*1987ൽ ലെനിൻ പ്രൈസ്.
*അദ്ദേഹം യു. എസ്. എസ്. ആർ. അക്കാദമി ഓഫ് സയൻസസിന്റെ അംഗമായിരുന്നു.
## പുറം കണ്ണി
*ജീവചരിത്രം 
*എൽബ്രസ് എ2ക് 
*ബോറിസ് എ ബാബായാൻ 
*എൽബ്രസ് കമ്പ്യൂട്ടർ
റിച്ചാർഡ് മൂന്നാമൻ

1483 മുതൽ 85 വരെ രണ്ടുവർഷക്കാലം ഇംഗ്ലണ്ട് ഭരിച്ച രാജാവായിരുന്നു  **റിച്ചാർഡ് മൂന്നാമൻ**(1452 – 1485).1485ൽ ബോസ്വർത്ത് യുദ്ധത്തിൽ കൊല്ലപ്പെട്ടു.യോർക്ക് കുടുംബത്തിലെയും പ്ലന്റാജിനറ്റ് വംശത്തിലെയും അവസാന രാജാവായിരുന്നു.വില്യം ഷെയ്ക്സ്പിയർ റിച്ചാർഡ് മൂന്നാമന്റെ ജീവിതത്തെ ഉപജീവിച്ച് റിച്ചാർഡ് III എന്നൊരു നാടകം എഴുതിയിട്ടുണ്ട്.

വർഗ്ഗം:ഇംഗ്ലണ്ടിലെ രാജാക്കന്മാർ
വർഗ്ഗം:1452-ൽ ജനിച്ചവർ
വർഗ്ഗം:1485-ൽ മരിച്ചവർ
റിച്ചാർഡ് III (വിവക്ഷകൾ)

ഇംഗ്ലണ്ടിന്റെ രാജാവായിരുന്നു **റിച്ചാർഡ് III**.

*റിച്ചാർഡ് III (നാടകം) :‌- വില്യം ഷെയ്ക്സ്പിയർ നാടകം
*റിച്ചാർഡ് III
ജോൺ ഗാൾസ്‌വർത്തി

പ്രമുഖ ഇംഗ്ലീഷ് നോവലിസ്റ്റും നാടകരചയിതാവും നോബൽ സമ്മാനജേതാവുമായിരുന്നു **ജോൺ ഗാൾസ്‌വർത്തി**.പതിനേഴ് നോവലുകളും പന്ത്രണ്ട് കഥാസമാഹാരങ്ങളും ഏതാനും കവിതകളും അദ്ദേഹത്തിന്റെതായി പ്രസിദ്ധീകരിച്ചിട്ടുണ്ട്. *ദ ഫോർസൈറ്റ് സാഗാ* ആണ് അദ്ദേഹത്തിൻറെ പ്രധാനകൃതി. ഫോർസൈറ്റ് സാഗയുടെ അനന്തരഭാഗങ്ങളായി ഫോർസൈറ്റ് സാഗാ നോവൽത്രയത്തിൽ മോഡേൺ കോമഡി, എൻഡ് ഓഫ് ദ ചാപ്റ്റർ എന്നീ കൃതികളും രചിച്ചു.പക്ഷേ അവയൊന്നും ആദ്യഭാഗത്തിന്റെ മഹിമയ്ക്കൊപ്പം എത്തിയില്ല.1932ൽ ഗാൾസ്‌വർത്തി സാഹിത്യത്തിനുള്ള നോബൽ പുരസ്കാരം നേടി.

## ജീവിതം
ഇംഗ്ലണ്ടിലെ ഒരു അതി സമ്പന്ന കുടുംബത്തിലാണ് ഗാൾസ്‌വർത്തി ജനിച്ചത്.അച്ഛൻ സീനിയർ ജോൺ ഗാൾസ്‌വർത്തി ഡിവോൺഷയറിലെ ഒരു ഭൂവുടമയായിരുന്നു.അഭിഭാഷക വൃത്തിയിലൂടെയും ബിസിനസ്സിലൂടെയും അദ്ദേഹം ധാരാളം പണം സമ്പാതിച്ചു.ഗാൾസ്‌വർത്തി ഹാരോയിലും ഓക്സ്ഫോർഡിൽ നിന്നുമായി വിദ്യാഭ്യാസം നേടി. 1890ൽ നിയമ ബിരുദം നേടിയെങ്കിലും അഭിഭാഷകനായില്ല.പകരം കുടുംബത്തിന്റെ കപ്പൽ ബിസിനസ് ഏറ്റെടുത്ത് നടത്തുന്നതിനിടെ ജോസഫ് കോൺറാഡിനെ കണ്ടുമുട്ടി.

വർഗ്ഗം:1867-ൽ ജനിച്ചവർ
വർഗ്ഗം: 1933-ൽ മരിച്ചവർ
വർഗ്ഗം:ഓഗസ്റ്റ് 14-ന് ജനിച്ചവർ
വർഗ്ഗം:ജനുവരി 31-ന് മരിച്ചവർ
ലിറ്റിൽ സൂപ്പർമാൻ

വിനയന്റെ സംവിധാനത്തിലുള്ള മലയാളം 3ഡി സിനിമയാണ് **ലിറ്റിൽ സൂപ്പർമാൻ**. കഥ, തിരക്കഥ, നിർമ്മാണം എന്നിവയും വിനയന്റേതാണ്. പതിനൊന്നുകാരനായ ഒരു കുട്ടി സൂപ്പർമാനാകുന്നതാണ് ചിത്രത്തിന്റെ കഥ. 10 വയസുള്ള പെൺകുട്ടി മറ്റൊരു പ്രധാന കഥാപാത്രത്തെ അവതരിപ്പിക്കുന്നു. ഹോളിവുഡ്ഡിൽ നിന്നുള്ളവരാണ് ചിത്രത്തിന്റെ ഗ്രാഫിക്സ് തയ്യാറാക്കുന്നത്. പാതിരാമണൽ, ഉദയാസ്റ്റുഡിയോ, കസഖ്സ്ഥാൻ എന്നിവിടങ്ങളിൽ ചിത്രീകരണം നടത്തുന്നു. ആധുനിക കാലത്ത് സംഭവിക്കുന്ന പ്രശ്നങ്ങളോട് പ്രതികരിക്കുന്ന കുട്ടിയായെയാണ് പതിനൊന്നുകാരൻ അവതരിപ്പിക്കുന്നത്. ആലപ്പുഴ ആറാട്ടുവഴി സ്വദേശിയായ ബെന്നിയാണ് സൂപ്പർമാനെ അവതരിപ്പിക്കുന്നത്.

## അവലംബം
*മനോരമ അവലംബം

വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ
കുറുങ്ങോത്ത് നമ്പി

കുറുങ്ങോത്ത് നമ്പി അല്ലെങ്കിൽ കുറുങ്ങോട്ട് നമ്പി കുടുംബത്തിൽ രണ്ടു താവഴികൾ ഉണ്ടായിരുന്നിരിക്കണം. മേലേ കുറുങ്ങോട്ട് നമ്പി എന്നും, താഴെ കുറുങ്ങോട്ട് നമ്പി എന്നും. ഇതില് ഇപ്പോൾ താഴെ കുറുങ്ങോട്ട് നമ്പി കുടുംബത്തിൻറെ അനന്തരാവകാശികൾ ഇപ്പോഴും ബാലുശ്ശേരി കോക്കല്ലൂരിനടുത്ത് താമസിക്കുന്നുണ്ട്.
ലാർജ് സിനോപ്റ്റിക് സർവേ ടെലസ്കോപ്

**ലാർജ് സിനോപ്റ്റിക് സർവേ ടെലസ്കോപ്**(LSST) ആകാശത്തിന്റെ ഏറ്റവും വിപുലമായ നിരീക്ഷണത്തിനു വേണ്ടി നിർമ്മിക്കാൻ പോകുന്ന പ്രതിഫലന ദൂരദർശിനിയാണ്. ഇപ്പോൾ ഇതിന്റെ ദർപ്പണങ്ങൾ നിർമ്മിക്കാൻ തുടങ്ങുന്നതേയുള്ളു. 2012ൽ അംഗീകാരം നേടിയ എൽ.എസ്.എസ്.ടി. 2022ലാണ് പരിപൂർണ്ണമായി പ്രവർത്തനസജ്ജമാവുക.

വടക്കൻ ചിലിയിൽ സെറോ പാക്കോൺ പർവ്വതനിരയിലെ എൽ പിനോൺ കൊടുമുടിയിലാണ് എൽ.എസ്.എസ്.ടി. സ്ഥാപിക്കാൻ പോകുന്നത്. സമുദ്രനിരപ്പിൽ നിന്ന് 2682കി.മീറ്റർ ഉയരത്തിൽ കിടക്കുന്ന പ്രദേശമാണിത്.

അമേരിക്കയിലെ നാഷണൽ സയൻസ് ഫൗണ്ടേഷനാണ് ഇതിന്റെ നിർമ്മാണത്തിന്റെ ചുക്കാൻ പിടിക്കുന്നത്. കൂടാതെ സോഫ്റ്റ്‌വെയർ രംഗത്തെ ശതകോടീശ്വരന്മാരായ ചാൾസ് സൈമൺയി, ബിൽഗേറ്റ്സ് എന്നിവരുടെ സാമ്പത്തിക സഹകരണവുമുണ്ട്. 2012 ജൂലൈ 18൹ നാഷണൽ സയൻസ് ബോർഡിന്റെ അംഗീകാരം ലഭിച്ചയുടെനെ തന്നെ ഇതിന്റെ നിർമ്മാണപ്രവർത്തനങ്ങൾ ആരംഭിച്ചു കഴിഞ്ഞിരുന്നു. ഇപ്പോൾ ഡിസൈനിങിന്റെ അവസാനഘട്ടത്തിലെത്തിക്കഴിഞ്ഞു.

## അവലോകനം
ഇതുവരെ നിർമ്മിച്ചിട്ടുള്ളതിൽ വെച്ച് ഏറ്റവും വലിയ കളക്റ്റിങ് ഏരിയയുള്ള പ്രാകാശിക ദൂരദർശിനിയാണ് എൽ.എസ്.എസ്.ടി. ഇതിന്റെ പ്രാഥമിക ദർപ്പണത്തിന്റെ വ്യാസം 804മീറ്ററാണ്. ഇത് ആകാശത്തിന്റെ 3.5 ഡിഗ്രി പ്രദേശം നിരീക്ഷണവിധേയമാക്കും. സൂര്യൻ സ്ഥിതിചെയ്യാൻ എടുക്കുന്ന ആകാശസ്ഥലം 0.5ഡിഗ്രിയാണെന്ന് ഓർക്കുക. ഇതിന്റെ ഉയർന്ന അപ്പാർച്ചർ(പ്രകാശം ശേഖരിക്കാനുള്ള കഴിവ്) ആകാശചിത്രീകരണം കൂടുതൽ സൂക്ഷ്മതയുള്ളതാക്കും.

സാധാരണ പ്രാകാശിക ദൂരദർശിനികളിൽ രണ്ട് ദർപ്പണങ്ങൾ മാത്രം ഉപയോഗിക്കുമ്പോൾ എൽ.എസ്.എസ്.ടിയിൽ 5 മീറ്റർ വ്യാസമുള്ള മൂന്നാമതൊരു ദർപ്പണം(M3) കൂടി ഉപയോഗിക്കുന്നു. വളരെ മങ്ങിയ പ്രാകാശികസ്രോതസ്സുകളെ പോലും കണ്ടെത്തുന്നതിനു വേണ്ടിയാണിത്. പ്രാധമിക ദർപ്പണത്തിന്റെ(M1) വ്യാസം 8.4മീറ്ററും ദ്വിതീയ ദർപ്പണത്തിന്റെ(M2)വ്യാസം 3.4മീറ്ററുമാണ്. തൃതീയ ദർപ്പണം പ്രാഥമിക ദർപ്പണത്തിനുള്ളിൽ തന്നെയാണ് സ്ഥാപിക്കുക. പ്രാധമിക ദർപ്പണവും തൃതീയ ദർപ്പണവും ഒരൊറ്റ ഗ്ലാസിൽ തന്നെയാണ് നിർമ്മിക്കുക. ഇത് M1M3 മോണോലിത്ത് എന്നറിയപ്പെടുന്നു.

ഇതിൽ ഉപയോഗിക്കുന്ന 3.2 ഗീഗാപിക്സൽ ക്യാമറ ദൂരദർശിനികളിൽ ഉപയോഗിക്കുന്ന ക്യാമറകളിൽ ഏറ്റവും വലുതായിരിക്കും. 2 ലക്ഷം ചിത്രങ്ങൾ (1.28 പെറ്റാബൈറ്റ്സ്) ഓരോ വർഷം ലഭ്യമാക്കും. ഓരോ രാത്രിയിലും ലഭിക്കുന്ന 30ടെറാബൈറ്റ് വിവരങ്ങൾ വിശകലനം ചെയ്യുക എന്നതായിരിക്കും ഈ പ്രോജക്റ്റിലെ ഏറ്റവും ശ്രമകരമായ ജോലി. ഈ പ്രോജക്റ്റിലെ പ്രധാന കമ്പ്യൂട്ടറിന് 100 ടെറാഫ്ലോപ്സ് കമ്പ്യൂട്ടിങ് ശേഷിയും 15 പെറ്റാബൈറ്റ് സംഭരണശേഷിയും ആവശ്യമായി വരും.

## ലക്ഷ്യങ്ങൾ
എൽ.എസ്.എസ്.ടിയുടെ പ്രധാനലക്ഷ്യങ്ങൾ താഴെ പറയുന്നവയാണ്.
* ഇനിയും നമുക്കു മനസ്സിലാക്കാൻ കഴിയാത്ത തമോ ഊർജ്ജം, തമോദ്രവ്യം എന്നിവയുടെ കൂടുതൽ തെളിവുകൾ ലഭ്യമാക്കുക.
* ഭൂമിക്കു സമീപത്തു കൂടി സഞ്ചരിക്കുന്ന ഛിന്നഗ്രഹങ്ങൾ, കയിപ്പർ ബെൽറ്റ് പദാർത്ഥങ്ങൾ എന്നിവയെ കുറിച്ച് പഠിക്കുക.
* ക്ഷണിക പ്രതിഭാസങ്ങളായ നോവ, സൂപ്പർനോവ എന്നിവയെ കണ്ടെത്തുക.
* ആകാശഗംഗയുടെ സമ്പൂർണ്ണമാപ്പിങ്.
ഇവ കൂടാതെ അപ്രതീക്ഷിതമായ മറ്റു പല കണ്ടെത്തലുകളും എൽ.എസ്.എസ്.ടി നമുക്കു നൽകും എന്നാണ് പ്രതീക്ഷിക്കുന്നത്.

## പേരിനു പിന്നിൽ
സിനോപ്സിസ് എന്ന ഗ്രീക് പദത്തിൽ നിന്നാണ് സിനോപ്റ്റിക് എന്ന വാക്ക് സ്വീകരിച്ചിട്ടുള്ളത്. ഒരു വസ്തുവിനെ കുറിച്ചുള്ള എല്ലാ വസ്തുതകളും ഒരുമിച്ച് സമ്പൂർണ്ണമായി പഠിക്കുക എന്നാണ് ഈ വാക്കിനർത്ഥം - (syn = ഒരുമിച്ച്, opsis = കാഴ്ച).

ഓരോ രാത്രിയിലും ലഭ്യമാകുന്ന(30 ടെറാബൈറ്റ്) വിവരങ്ങൾ ഗൂഗിൾ അവരുടെ ഇന്ററാക്ടീവ് നൈറ്റ് സ്കൈ മാപിലൂടെ ലഭ്യമാക്കിക്കൊണ്ടിരിക്കും.
## അവലംബം

വർഗ്ഗം:ദൂരദർശിനികൾ
വർഗ്ഗം:ജ്യോതിശാസ്ത്രം
47 റോനിൻ

പതിനെട്ടാം നൂറ്റാണ്ടിൽ ജപ്പാനിൽ നടന്ന ഒരു യഥാർത്ഥ സംഭവവും അതിനെ ക്കുറിച്ചുള്ള കഥകളുമാണ് 47 റോനിൻ അഥവാ (四十七士 ഷി-ജു-ഷിചി-ഷി). യജമാനന്റെ മരണം കാരണം അനാഥരായി അലയേണ്ടി വന്ന നാൽപ്പത്തേഴ് സമുറായ് പടയാളികളുടെ പ്രതികാരത്തിന്റെ കഥയാണിത്. ജപ്പാനിൽ ബുഷിഡോ എന്ന് വിളിക്കുന്ന യോദ്ധാവിന്റെ മാർഗ്ഗത്തിന്റെ ഒരു ഉത്തമ ഉദാഹരണമാണീ സംഭവം. ജനങ്ങളുടെ മനസ്സിൽ ഇതിഹാസപരിവേഷം ഈ സംഭവം ജപ്പാനിലെ അനേകം നാടകങ്ങൾക്കും, സിനിമകൾക്കും പശ്ചാത്തലമായിട്ടുണ്ട്. ചക്രവർത്തിയുടെ ഉദ്യോഗസ്ഥനായ കിരാ യോഷിന്നാക്കയെ വെട്ടാൻ ശ്രമിച്ചതിന് വധശിക്ഷയ്ക്ക് വിധിക്കപ്പെട്ട അസാനോ നാഗനോരി എന്ന സാമുറായ് പ്രഭുവിന്റെ സേവകരായിരുന്നു ഈ നാൽപ്പത്തേഴ് റോനിന്മാർ.

## അവലംബം

വർഗ്ഗം:ജപ്പാന്റെ ചരിത്രം
തൊപ്പിക്കുട

ഒരു കാലത്ത് ഇന്നത്തെപ്പോലെ ശീലക്കുട അപൂർവ്വമായി മാത്രം നിലവിലുള്ള കാലത്തും അതിനു മുന്നേയും,ആളുകൾ മഴ വെയിൽ ഇവയിൽ നിന്നും രക്ഷപ്പെടുന്നതിനു വേണ്ടി ഒരു തരം പനമ്പട്ട ഉപയോഗിച്ച് ഉണ്ടാക്കിയിരുന്ന കുടയാണ് **തൊപ്പിക്കുട** എന്നറിയപ്പെട്ടിരുന്നത്. ഇതുണ്ടാക്കാൻ ഉപയോഗിച്ചിരുന്ന പനമ്പട്ട എടുത്തിരുന്ന പനക്ക് തന്നെ പേര് കുടപ്പന എന്നായിരുന്നു. 

കുടപ്പനയുടെ പട്ട വെട്ടിയിട്ട് വെയിലത്തിട്ടു ഉണക്കും.ഒന്ന് വാടിക്കഴിഞ്ഞാൽ പാകത്തിന് വട്ടത്തിൽ വെട്ടി അതിനു മുളയുടെ അലകും വെച്ച് നടുക്ക് ഒരു കുഴലൻതൊപ്പിയും തുന്നിപ്പിടിപ്പിക്കും.ഇതെല്ലാം തുന്നിപ്പിടിപ്പിക്കുന്നത് മുളനാരുകൊണ്ടാണ്. ഇത് സൌകര്യത്തിനനുസരിച്ചു ഉണ്ടാക്കാൻ നേരത്തെത്തന്നെ പറഞ്ഞു എൽപ്പിക്കാറാണ് പതിവ്. മുളകൊണ്ടും ഓലകൊണ്ടും കുട്ട വട്ടി പരമ്പ് മുറം തുടങ്ങിയ അത്യാവശ്യ സാധനങ്ങൾ മുൻകൂട്ടി എൽപ്പിച്ചതനുസരിച്ചും അല്ലാതെയും ഉണ്ടാക്കി ജീവിച്ചു വന്നിരുന്ന പറയ വിഭാഗത്തിൽപ്പെട്ടവരാണ് തൊപ്പിക്കുടയും ഉണ്ടാക്കിയിരുന്നത്. ഇത് കൂടാതെ കുണ്ടൻകുടയും കാൽക്കുടയും (തൊപ്പിക്കു പകരം മുളയുടെ കാലാണ് കാൽക്കുടക്ക് വെച്ചിരുന്നത്.) ഇതുകൊണ്ട് ഉണ്ടാക്കിയിരുന്നു. കുണ്ടൻകുട ഞാറുനടൽ തുടങ്ങിയ സമയങ്ങളിൽ സ്ത്രീകളാണ് അധികവും ഉപയോഗിച്ചിരുന്നത്.കൂർമ്പൻ തൊപ്പിയുടെ ഒരു വലിയ രൂപം ആണ് കുണ്ടൻകുടക്ക്.

പിന്നീട് ശീലക്കുടയും, പിന്നീട് ക്രമാതീതമായി പ്ലാസ്റ്റിക്കും വന്നതോടെ ഈ ഓലക്കുടകൾ ഇല്ലാതായി. ഇതിൻറെയും മുളകൊണ്ടുള്ള മുൻപറഞ്ഞ വസ്തുക്കളുടെയും മറ്റും നിർമ്മാണം തൊഴിലായി സ്വീകരിച്ചിരുന്നവരുടെ തൊഴിലവസരങ്ങൾ നഷ്ടപ്പെട്ടു.
സാമുവൽ പി.ഹണ്ടിങ്ടൺ

ഒരു യാഥാസ്തിക അമേരിക്കൻ രാഷ്ട്രീയ ചിന്തകനും, ഹാർവാർഡ് സർവകലാശാലയിലെ രാഷ്ട്രീയമീംമാംസാ പ്രൊഫസ്സറുമാണ് **സാമുവൽ പി.ഹണ്ടിങ്ടൺ**. *[[The Clash of Civilizations|ദി ക്‌ളാഷ് ഓഫ് സിവിലൈസേഷൻസ് (ജനപദങ്ങളുടെ സംഘർഷം)]]* (1993, 1996) എന്ന ശീതയുദ്ധത്തിനുശേഷമുള്ള ലോകവ്യവസ്ഥിതിയെക്കുറിച്ചുള്ള പ്രബന്ധത്തിലൂടെ ഇദ്ദേഹം ശ്രദ്ധേയനായി.

വർഗ്ഗം:1927-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:ഏപ്രിൽ 18-ന് ജനിച്ചവർ
വർഗ്ഗം:ഡിസംബർ 24-ന് മരിച്ചവർ
വർഗ്ഗം:ജീവചരിത്രം
ലിഗൊ

ലേസർ ഇന്റർഫെറോമീറ്റർ ഗ്രാവിറ്റേഷണൽ - വേവ് ഒബ്സർവേറ്ററി എന്നതിന്റെ ചുരുക്കപ്പേരാണ് **ലിഗൊ**. "ഗ്രാവിറ്റേഷണൽ വേവ്സ്" അഥവാ"ഗുരുത്വതരംഗങ്ങളെ" കണ്ടെത്തുന്നതിനുള്ള ഒരു വമ്പൻ ഭൗതിക പരീക്ഷ പദ്ധതിയാണിത്. 1992 ൽ ശാസ്ത്രജ്ഞരായ കിപ് തോർണും റൊണാൾഡ് ഡ്രെവറും റെയിനർ വെയ്സും നിരവധി ശാസ്ത്ര സ്ഥാപനങ്ങളും ഗവേഷണ സ്ഥാപനങ്ങളും ഇതിനു പിന്നിൽ പ്രവർത്തിക്കുന്നുണ്ട്. നാഷണൽ സയൻസ് ഫൗണ്ടേഷൻ ഏകദേശം 365 മില്യൺ ഡോളർ മുടക്കിയാണ് ഈ പദ്ധതി മുന്നോട്ടു പോകുന്നത്.

ഇംഗീഷ് അക്ഷരമാലയിലെ 'L' ആകൃതിയിലുള്ള ഒരു കുഴലിനുള്ളിൽക്കൂടി തലങ്ങും വിലങ്ങും നിരന്തരം പ്രസരിച്ചുകൊണ്ടിരിക്കുന്ന ലേസർ രശ്മികളാണ് 'ലിഗൊ' നിരീക്ഷണകേന്ദ്രത്തിന്റെ മുഖ്യഭാഗം.

## ലിഗൊ ഇന്ത്യ
ഇന്ത്യ ഈ പദ്ധതിയിൽ അംഗമാവാനൊരുങ്ങുകയാണ്. ഇന്ത്യൻ ശാസ്ത്ര ഫണ്ടിംഗ് ഏജൻസികളുടെ സജീവ പരിഗണനയിലാണീ പദ്ധതി. 

## അവലംബം

## അധിക വായനയ്ക്ക്
* Einstein's Unfinished Symphony by Marcia Bartusiak, ISBN 0-425-18620-2.
* Fundamentals of Interferometric Gravitational Wave Detectors by Peter R. Saulson, ISBN 981-02-1820-6.
* Gravity's Shadow: The Search for Gravitational Waves by Harry Collins, ISBN 0-226-11378-7.
* Traveling at the Speed of Thought by Daniel Kennefick, ISBN 978-0-691-11727-0
## പുറം കണ്ണികൾ

* LIGO Scientific Collaboration web page
* LIGO outreach webpage, with links to summaries of the Collaboration's scientific articles, written for a general public audience
* LIGO Laboratory
* LIGO News blog
* Living LIGO blog: answering questions about LIGO science and being a scientist by LIGO member Amber Stuver
* Advanced LIGO homepage
* Columbia Experimental Gravity 
*American Museum of Natural History film and other materials on LIGO
* 40 m Prototype 
* Earth-Motion studies A brief discussion of efforts to correct for seismic and human-related activity that contributes to the background signal of the LIGO detectors.
* Caltech's Physics 237-2002 Gravitational Waves by Kip Thorne  Video plus notes: Graduate level but does not assume knowledge of General Relativity, Tensor Analysis, or Differential Geometry; Part 1: Theory (10 lectures), Part 2: Detection (9 lectures)
* Caltech Tutorial on Relativity &nbsp;– An extensive description of gravitational waves and their sources.

വർഗ്ഗം:ഭൗതികശാസ്ത്രത്തിലെ പരീക്ഷണങ്ങൾ
കൊണ്ടയൂർ സുബ്രഹ്മണ്യസ്വാമി ക്ഷേത്രം

തൃശ്ശൂർ ജില്ലയുടെ വടക്കേ അറ്റത്ത് ദേശമംഗലം പഞ്ചായത്തിൽ കൊണ്ടയൂർ ദേശത്ത്  അതിപുരാതനവും  സർവ്വൈശ്വര്യദായകനുമായ സുബ്രഹ്മണ്യസ്വാമിയുടെ ക്ഷേത്രം സ്ഥിതി ചെയ്യുന്നു.
## അവലംബം

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
റോനിൻ

ജപ്പാനിലെ ഫ്യൂഡൽ കാലഘട്ടത്തിൽ (1185–1868) യജമാനനില്ലാത്ത സമുറായിയ്ക്ക് പറയുന്ന പേരാണ് . യജമാനൻ മരിച്ചതുകൊണ്ടോ അധികാരം നഷ്ടപ്പെട്ടതുകൊണ്ടോ സമുറായി റോനിൻ ആവും. യജമാനന്റെ അപ്രീതി കാരണം പിരിച്ച് വിട്ടപ്പെട്ട സമുറായ് ഭടന്മാരെയും റോണിൻ എന്ന് വിളിച്ചിരുന്നു. 

ആധുനിക ജപ്പാനിൽ, കമ്പനിമാറ്റ ഘട്ടത്തിലിരിക്കുന്ന ശമ്പളക്കാരനെയോ സർവ്വകലാശാലയിൽ ഇതുവരെ പ്രവേശനം ലഭിക്കാത്ത, എന്നാൽ സെക്കൻഡറി സ്കൂൾ പാസായ കുട്ടിയെയോ സൂചിപ്പിക്കാൻ റോനിൻ എന്ന പദം ഉപയോഗിക്കാറുണ്ട്.
 

### അവലംബം

വർഗ്ഗം:ജപ്പാന്റെ ചരിത്രം

## അവലംബം


വർഗ്ഗം:ജപ്പാന്റെ ചരിത്രം
നാഗർകോവിൽ ജങ്ക്ഷൻ തീവണ്ടി നിലയം

കന്യാകുമാരി ജില്ലയിലെ പ്രധാന തീവണ്ടി നിലയമാണ് **നാഗർകോവിൽ ജങ്ക്ഷൻ**. 1873 -ൽ മദ്രാസ് - തിരുനെൽവേലി - നാഗർകോവിൽ - തിരുവനന്തപുരം തീവണ്ടി പാത നിർമ്മിക്കാൻ ബ്രിട്ടീഷുകാർ തീരുമാനിച്ചു. എന്നാൽ തിരുവിതംകൂർ സർക്കാർ കൊല്ലം വഴി പാത നിർമ്മിക്കാനാണ് ആവശ്യപ്പെട്ടത് (ഇന്നത്തെ ചെങ്കോട്ട - കൊല്ലം തീവണ്ടി പാത). തിരുനെൽവേലി - ചെങ്കോട്ട പാത 1903 -ലും, ചെങ്കോട്ട - കൊല്ലം 1904 -ലും, കൊല്ലം - തിരുവനന്തപുരം 1918 -ലും പൂർത്തിയാക്കി. 1964 -ൽ നാഗർകോവിൽ - തിരുവനന്തപുരം തീവണ്ടി പാത നിർമ്മാണം പാർലമെന്റ് അംഗീകരിച്ചു. 1979 ഏപ്രിൽ 16 -ന് തിരുവനന്തപുരം - കന്യാകുമാരി (86.5 കി. മീ.) പാതയും, 1981 -ൽ തിരുനെൽവേലി - നാഗർകോവിൽ (73.3 കി. മീ.) പാതയും ഉദ്ഘാടനം ചെയ്തു. 2012 -ൽ തിരുവനന്തപുരം - കന്യാകുമാരി പാതയും, 2013 -ൽ തിരുനെൽവേലി - നാഗർകോവിൽ പാതയും വൈദ്യുതീകരിച്ചു.

ഓട്ടോ സ്ടാന്റ്, കുടിവെള്ളം, ഏ. റ്റീ. എം., ലിഫ്റ്റ്, എസ്കലേറ്റർ, കമ്പ്യൂട്ടർവത്കരിച്ച റിസർവേഷൻ കൗണ്ടർ, വെയിറ്റിങ് റൂം, ക്ലോക് റൂം എന്നിവ ലഭ്യമാണ്.

കന്യാകുമാരി ജില്ലയെ തിരുവനന്തപുരം ഡിവിഷൻ അവഗണിക്കുന്നുവെന്ന് പരാതിയുണ്ട്.

 
## References

വർഗ്ഗം:കന്യാകുമാരി ജില്ലയിലെ തീവണ്ടി നിലയങ്ങൾ
വർഗ്ഗം:നാഗർകോവിൽ
വർഗ്ഗം:തിരുവനന്തപുരം റെയിൽവേ ഡിവിഷൻ